Servisne informacije 7. april\nKol centar i u okviru…\nKultura 6. april\nKnjiževnica iz Pančeva Senka Pavlović…\nZdravlje 5. april\nU samoizolaciji 1.924 osobe u…\nServisne informacije (1460)\npetak, 9. februar 2018. 07:49h\nTribina je bila deo od više od 60 događaja koji su se održali širom sveta, okviru svetske nedelje posvećene temi cirkularne ekonomije koju je pokrenuo Circular Economy Club iz Londona Pančevo.MOJKraj.rs\nTribina je bila deo više od 60 događaja koji su se održali širom sveta, okviru svetske nedelje posvećene temi cirkularne ekonomije koju je pokrenuo Circular Economy Club (Klub za cirkularnu ekonomiju) iz Londona koji okuplja više od 2.600 profesionalaca i organizacija iz ove oblasti.\nSvesni smo da cirkularna ekonomija može obezbediti razvoj privrede i novih radnih mesta, ali je neophodno pod hitno početi sa impelementacijom propisa i rešiti prethodna pitanja poput, primarne selekcije otpada, poštovanje strategija i propisanih rokova, produžene odgovornosti proizvođača i privatnih investicija, istakla je između ostalog Sandra Kamberović.\nSiniša Mitrović iz Privredne komore Srbije istakao je važnost uključivanja industrije i civilnog sektora u razvoj strateškog okvira za cirkularnu ekonomiju, u saradnji sa donosiocima odluka.\nKljučno je dati podršku administraciji u kreiranju pregovaračke platforme za Poglavlje 27 i u razvoju budućeg Zelenog fonda, istakao je Mitrović i najavio osnivanje Akademije cirkularne ekonomije koja će podići kapacitete za rešavanje ovih pitanja.\nPredstavnica kompanije Veolia, Sonja Milovanović predstavila je rad svoje kompanije kao uspešnog primera poslovanja prema načelima cirkularne ekonomije.\nPrimenom ovih načela shvatili smo da se ne bavimo samo društveno odgovornim poslovanjem, već smo i kroz uštede došli do profita, rekla je Milovanović.\nSmatram da je sad pravi trenutak za Srbiju da se uz Strategiju cirkularne ekonomije paralelno pristupi izradi Nacionalnog akcionog plana za zelene javne nabavke, istakla je Gligorijević.\nKljučni akter u razvoju cirkularne ekonomije jesu mala i srednja preduzeća, i da bi se cirkularna ekonomija razvijala neophodno je stvoriti preduslove da se ova, lokalna ekonomija razvija, rekla je Žaklina Živković iz Grupe za analizu i kreiranje javnih politika.\nŽivković se osvrnula i na socijalni aspekt i aspekt rodne ravnopravnosti cirkularne ekonomije:\nEmpirijski dokazi pokazuju veći procenat nezaposlenih žena inženjera i veoma visok procenat žena inženjera koje napuštaju profesiju, visoku rodnu homogenost na položajima odlučivanja kao i nizak stepen sindikalizacije, kazala je ona.\nmapiranje cirkularne ekonomije\nPrema zvaničnim podacima sa sajta covid19.data.gov.rs u Južnobanatskom okrugu u samoizolaciji nalazi se 1.924 osobe.\nGrad Pančevo obezbedio je kuvane obroke za najugroženije sugrađane. Volonteri svakog dana od uvođenja vanrednog…\nDezinfekcija ulica u svim mestima u okolini Pančeva se redovno sprovodi, a danas u podne…\nGerontološki centar Pančevo je ustanova socijalne zaštite u južnobanatskom okrugu, koja je zbog nemogućnosti poseta…\n"Knjiga protiv briga", zbirka aforizama za decu autora iz Pančeva Aleksandra Čotrića upravo je objavljena…


Medenica: Rad sudova jedan od ključnih faktora mjerljivosti crnogorskog pregovaračkog procesa | EUME\nNaslovnica Info Press info Medenica: Rad sudova jedan od ključnih faktora mjerljivosti crnogorskog pregovaračkog procesa\nMedenica: Rad sudova jedan od ključnih faktora mjerljivosti crnogorskog pregovaračkog procesa\nCrnogorsko sudstvo pretrpjelo je korjenite reforme u protekloj deceniji, i ostvarilo veliki napredak, ocijenila je predsjednica Vrhovnog suda, Vesna Medenica.\nVrhovni sud Crne Gore je danas organizovao Dan Otvorenih vrata za ambasadore država koja imaju stalna diplomatska predstavništva u Crnoj Gori. Medenica je ambasadorima prezentovala reformski put sudstva od obnove crnogorske nezavisnosti do danas, kao i njegovu poziciju u pregovaračkom procesu sa Evropskom unijom.\nOna je kazala da je crnogorsko sudstvo uradilo mnogo u proteklih deset godina, i da su pravosuđe i osnovna prava temelj svake države.\nMedenica je podsjetila da EU u pregovaračkom procesu sa potencijalnim članicama daje poseban značaj poglavlju 23.\n„Rad sudova je jedan od ključnih faktora mjerljivosti crnogorskog pregovaračkog procesa“, naglasila je ona.\nZato je, kako je navela, od najvećeg značaja u integracionom procesu funkcionisanje crnogorskog sudskog sistema, kao pretpostavke vladavine prava, pravne sigurnosti i jednakog pristupa pravdi.\nMedenica je kazala da su ključne stvari iz Akcionog plana za poglavlje 23 već ispunjene.\nPrema njenim riječima, u evropskom i evroatlantskom integracionom procesu, crnogorsko sudstvo je pod budnim okom domaće i međunarodne javnosti.\n„Jer je kvalitetan rad sudova i pristup pravdi, osnova za razvoj svih drugih društvenih oblasti, i temelj privlačenja stranih investicija“, pojasnila je Medenica.\nOna je podsjetila da je crnogorsko sudstvo u izvještaju Evropske komisije za 2015. godinu najbolje ocijenjeno od svih država koje pretenduju na članstvo u EU.\n„Iako je nezahvalno prognozirati kada će Crna Gora postati punopravna članica EU, sa sigurnošću možemo konstatovati da je crnogorsko sudstvo i pravosuđe pretrpjelo korjenite reforme“, kazala je Medenica.\nOna je naglasila da je, i pored izuzetnog napretka koji je ostvaren, pred crnogorskim sudskim sistemom i dalje zahtjevan period pune implementacije zacrtanih ciljeva, odnosno postizanja i očuvanja nezavisnog, samostalnog, efikasnog i nepristrasnog rada, pravilne primjene zakonskih propisa, međunarodnog prava i usvojenih demokratskih standarda.\nOna je ambasadorima predstavila i statističke podatke koji ukazuju na napredak crnogorskog sudstva u protekloj deceniji navodeći, između ostalog, da je 2006. godine u svim crnogorskim sudovima bilo 143.182 neriješena predmeta, a na kraju prošle 33.414.\nKako je kazala, u 2006. bilo je 572 nezavršena predmeta po sudiji, a na kraju prošle godine 125. Prije deceniju bilo je 45 odsto nezavršenih predmeta, a 2015. godine 26 odsto.\nGovoreći o kvalitetu rada sudova, Medenica je rekla da je 2006. bilo 51 odsto potvrđenih presuda, a u prošloj godini 65 odsto. Ona je naglasila da je u prošloj godini van zakonskog roka riješeno svega 0,64 odsto odluka, a prije deceniju 45 odsto.\nMedenica je kazala da je za deset godina 65 odsto promijenjen sudijski kadar, i da je izabrano puno mladih sudija, tako da ih je oko 45 odsto do 30 godina.\n„Značajno je i da žene sada prednjače u odnosu na muškarce nosioce sudijske funkcije. U Crnogorskim sudovima je 65 odsto žena“, naglasila je ona.\nMedenica je značajnim ocijenila i to da su sudijama Vrhovnog suda, u odnosu na 2006. godinu, plate povećane 80 odsto, ostalima oko 70 odsto, a administraciji oko 35 odsto.\nAmbasadori su ocijenili da su rezultati koje je saopštila Medenica impresivni, i da je sudstvo za kratko vrijeme postiglo mnogo.\nAmbasadorka Ujedinjenih Arapskih Emirata, Hafsa Al Ulama, upitala je da li postoji neka oblast u kojoj bi trebalo više uraditi, i u čemu bi diplomate mogle pomoći crnogorskom sudstvu, na šta je Medenica odgovorila da prošle godine nijesu bili zadovoljni sa učinkom u predmetima koji se odnose na krivična djela organizovanog kriminala.\n„Jeste da se radi o veoma složenim predmetima sa velikim brojem dokaza i optuženih, ali – moglo se bolje. I tu smo napravili nove smjernice i pravimo projekciju kako da 33 hiljade zaostalih predmeta smanjimo na 25 hiljada“, kazala je Medenica.\nPrema njenim riječima, diplomate uvijek mogu da pomognu, na način što mogu omogućiti posjetu pravosudnim institucijama u svojim državama, kao i raznim donacijama za obuke, za informacionu tehnologiju i slično.\nBritanski ambasador Jan Viting ocijenio je da se radi o zavidnom uspjehu crnogorskog sudstva, i da je ono „u srcu progresa Crne Gore“.\nBugarskog ambasadora Mladena Červenjakova interesovalo je koliko su crnogorske sudije kvalifikovane za ono što ih čeka kad Crna Gora postane članica EU, na šta je Medenica odgovorila da se radi na njihovoj konstantnoj edukaciji.\n„Svjesni da je vrijeme pregovaranja duži proces, dio tog vremena smo iskoristili da približimo praksu evropskog suda našim sudijama, i da formiramo posebno odjeljenje u Vrhovnom sudu Crne Gore koje prati koliko se praksa Evropskog suda primjenjuje u nižestepenim sudovima kao obaveznost“, navela je Medenica.\nUspostavljen je, kako je kazala, i dijalog sa Evropskim sudom za ljudska prava, i već treći crnogorski sudija je u tom sudu, u registraru.\n„Centar za obuku sudija i tužilaca je napravio program koji je ključno baziran na edukaciji sudija i pravu EU“, dodala je Medenica.\nItalijanski ambasador Vićenco Del Monako je kazao da se radi o impresivnim rezultatima.\n„Za kratko vrijeme postiglo ste izuzetno mnogo. Crna Gora praktično predvodi države aspirante za članstvo u EU“, kazao je Del Monako.


HOTSPORT IZ MOSKVE: 'Kvarne igre' Rusa, nepodnošljiva hladnoća i 'braća' - Fudbal, Evrokupovi, The Best Of, Top News\nHotSport»Fudbal, Evrokupovi, The Best Of, Top News»HOTSPORT IZ MOSKVE: ‘Kvarne igre’ Rusa, nepodnošljiva hladnoća i ‘braća’\nDarko Noveski| 2018-02-20T23:31:19+00:00\t20. feb 2018. 23:26|0 komentara|HotSport\nJoš oko 19 sati nas deli od istorijskog meča na VEB areni gde će Crvena zvezda pokušati da izbaci CSKA iz Moskve u borbi za osminu finala Lige Evrope (prvi meč 0:0).\nPosle više od 12 sati provedenih u ruskoj prestonici pitanje je samo jedno, hoće li četa Vladana Milojevića uspeti da se snađe na minusu koji je okovao Moskvu?\nVečeras je izmereno i minus deset, a kako to izgleda osetili su srpski izveštači koji su se posle večernje šetnje vratili u hotel promrzlih žila.\nTo pokušavaju da iskoriste ‘kvarni’ ruski novinari puštanjem pomalo ‘probušenog balona’ da bi meč mogao da se odigra na toplijem primoriju u Sočiju. Naravno da od te priče nema ništa, mada za sutra se najavljuje još veći mraz, te će UEFA biti na pravom ispitu. Ipak, svi su mišljenja da je priča o selidbi u Soči samo igra Rusa kako bi koncentraciju fudbalera Crvene zvezde skrenuli na drugu stranu van granica igrališta.\n– Nisam upoznat sa informacijom da se igra u Sočiju. Mi se spremamo kao da sutra igramo, a na UEFA je da donese odluku- rekao je danas Milojević.\nKada je reč o gostoprimstvu, tu idu sve pohvale za domaćine. Ali i za stanovnike Moskve, koji su dokazali da priče o tome da Rusi nemaju pojma o Srbiji padaju u vodu.\nU jednom trenutku kada smo zalutali ulicama Moskve naišli smo na dva momka, ispostaviće se simpatizera Spartaka, koji su konstatovali da smo iz Srbije, prvo su nas izgrlili, a onda nas doveli do pravog puta, iako im nije bio usput.\nTAGOVI: Crvena Zvezda, Liga Evrope, CSKA Moskva, Vladan Milojević


Obama i Tusk danas u Bijeloj kući\nAmerički predsjednik Barack Obama susrijeće se večeras (9.mart) u Bijeloj kući sa predsjednikom Evropskog savjeta Donaldom Tuskom.\nKako je saopšteno u Vašingtonu, glavna tema razgovora je kriza u Ukrajini.\nUoči sastanka sa Obamom, Tusk je u inervjuu za "The New York Times" rekao da Evropa još nije spremna da pojača sankcije Moskvi i pored provokacija koje je prvi čovjek EU nazvao ruskom agresijom.\nMinisitri vanjskih poslova EU odlučili su u subotu (7.mart) da daju šansu krhkom primirju prije nego što uvedu nove sankcije ili prošire postojeće Moskvi.\nKako je rekao Tusk, primirje u Ukrajini nije okončalo sukobe, ali je makar dovelo do toga "da se situacija poboljša u odnosu na ranije".On je ipak upozorio da bi novi talas sukoba koje bi poveli proruski pobunjenici rezultirao jačanjem sankcija EU.\nTusk je takođe uoči susreta sa američkim predsjednikom rekao da je sukob na istoku Ukrajine i ruska aneksija Krima u martu 2014., "samo jedna od mnogo" kriza koje trenutno prijete everopskoj bezbjednosti i zahtijavaju konkretan odgovor Evropske nije i SAD.\nOn je takođe rekao da je ovo "prvo poglavlje u novoj i veoma dinamičnoj istoriji novih strahova i prijetnji" navodeći između ostalog sigurnosne izazove koje rastu sa haosom u Libiji i nasiljem militanta Islamske države.


Karleuša: Krivične prijave protiv Seke, Lukasa i Ivana Ivanovića! – mojKontakt portal – Radio Televizija Kontakt\nKarleuša: Krivične prijave protiv Seke, Lukasa i Ivana Ivanovića!\nJelena Karleuša odlučila je da presavije tabak i tuži dugogodišnjeg prijatelja Acu Lukasa, Seku Aleksić i Ivana Ivanovića zbog “kleveta na račun njenog imena i djela”.\nBudući da se pjevačica povukla iz javnosti do Nove godine, jer radi na singlu koji će izdati krajem decembra, PR tim objavio je saopštenje na društvenoj mreži Fejsbuk:\nOpšte je poznato da se javne ličnosti koriste imenom Jelene Karleuše zarad sopstvenog marketinga, a da je Jelenim lik medijima donosi gledanost, čitanost i tiraže. Ipak, postoji ona granica koja kada se pređe, postaje linč i nepravda. Kada kontinuirani napadi na jednu ženu, majku i umjetnika, koja traje skoro dvije decenije i važi za jednog od najtiražnijih i najpopularnijih imena na ovim prostorima, postanu toliko učestali, kolektivni i neljudski, da je jedino rješenje sud – piše na početku saopštenja PR službe.\nZbog kontinuiranih napada na Jelenu Karleušu, njenu karijeru, djecu i porodicu, tim advokata podnijeće krivične prijave protiv Svetlane Aleksić zvane Seka, Aleksandra Vuksanovića zvanog Aca Lukas i Ivana Ivanovića. Takođe, biće tuženi i svi mediji koji su prenijeli (i prenose) klevete na račun Jelene Karleuše, jer time učestvuju u širenju klevetničkih informacija i pomažu da se Jeleni načini lična i profesionalna šteta. Podsjećamo da je Jelena u prošlosti već dva puta tužila i na sudu dobila Svetlanu Aleksić, zbog kleveta i najstrašnijih napada na nju i njenu porodicu, tako da će ovo biti treća tužba, ovog puta krivična.\nJelena Karleuša nikada imenom nije pomenula pomenutu i primorana je da traži zaštitu suda. Takođe, javnost obavještavamo da je voditelj Ivan Ivanović i TV “Prva”, već tužen 46 puta zbog višegodišnjeg blaćenja lika i djela Jelene Karleuše, tako da će ovo biti četrdeset sedma tužba zbog klevete. Pomenuti Aleksandar Vuksanović, kome je Jelena Karleuša bila gost na tri koncerta u Beogradu i Novom Sadu, biće tužen zbog klevete izrečene na TV “Pink” – stoji u saopštenju koje se završava informacijom da se pjevačica povukla iz javnosti jer radi na singlu.\nSrbi na sjeveru Kosova imaće sigurno snabdijevanje strujom\nSuspendovana četvorica inspektora


gori-ulica - strana 4 - Vesti - Svet Plus\ngori ulica najnovije vesti - strana 4\nMima Karadžić ponudio Sulejmanu stan: Imaće najlepši pogled u Crnoj Gori\nGlumac Milutin Mima Karadžić je rešio da otvori svoj dom slavnom turskom glumcu Halitu Ergenču, te ga je pozvao da dođe u Crnu Goru i kupi stan u Budvi.\nExit 2014: Od 10. do 13. jula dobro poznata zabava u Novom Sadu, a onda ..\nSedam dana najbolje zabave koju obuhvata jedan od najboljih festivala u Evropi - "Exit" trajaće od 10. do 13. jula 2014. na staroj lokaciji u Novom Sadu, ali će dobiti i svoj produžetak od 15. do 17. jula u Crnoj Gori.\nSedmi nastavak Paklenih ulica u čast Pola Vokera (Foto)\nSedmi nastavak akcionog filma "Paklene ulice" (Fast and Furious) biće posvećen tragično nastradalom glumcu Polu Vokeru (40), čije adrenalinske scene je publika zajedno sa njim proživljavala u prethodnim delovima.\nNenad Jezdić o Ravnoj gori: Polemisanje nas odvraća od suštine, treba da ..\nRodni Troter u Crnoj Gori: Da sam znao da volite Mućke, došao bih i ranije! ..\nGlumac Nikolas Lindherst izazvao je pometnju u Crnoj Gori, gde je boravio u okviru Unicefove kampanje. Sve vreme su ga pratili obožavaoci serije "Mućke", u kojoj je igrao legendarnog Rodnija.\nSrđan Dragojević snima novi film u Crnoj Gori\nRežiser Srđan Dragojević realizovaće svoje novo filmsko ostvarenje ovoga puta u Crnoj Gori, a kasting u Ulcinju već je održan.


Iz opadajuće liste izaberite broj za koliko dece od 2 do 11 godina želite da kupite avionske karte.\nDeca ne mogu da putuju sama tj. potrebno je da sa njima bude minimum jedna odrasla osoba.\nZa slučaj da dete mora samo da leti neophodno je da nam na mail info@aerogaga.com pošaljete: ime i prezime deteta, adresu, datum rodjenja i kontakt telefon, podatke osobe koja će dovesti dete na aerodrom, kao i podatke osobe koja će sačekati dete na aerodormu (ime i prezime, adresu, broj telefona) Iz opadajuće liste izaberite broj beba (od 0 do 2 godine) za koje želite da kupite avionske karte.\nBeba ne može sama da leti već mora da bude u pratnji jednog od roditelja. Polazak iz (za Beograd ukucajte BEG)\nVrsta putovanja: Povratni let Let u jednom smeru Datum polaska\n// Datum povratka\n// Broj putnika\nOdrasli 1 2 3 4 detaljnije... Deca 1 2 3 4 detaljnije... Bebe 1 2 3 4 Klasa putovanja Ekonomska Biznis Prva Pretraga letova Klikom na dugme online rezervacije avionskih karata (koje se nalazi u meniju iznad teksta) ili jednostavno popunjavam podataka u formi koja se nalazi sa leve strane možete započeti pretragu letova na sledeći način:\nU delu VRSTA PUTOVANJA potrebno je da izaberete tip avionske karte: Povratni let Let u jednom pravcu Raz. pol/pov (multi destinacije - za putovanje sa više različitih destinacija, gde se polazak i povratak razlikuju) U polje POLAZAK potrebno je da upišete odakle želite da krenete, odnosno poletite. Unesite prvih nekoliko slova grada koji je vaša polazna tačka, dobićete listu svih gradova sa nazivima aerodroma pa izaberite vaše polazište. Ukoliko ne znate kako se tačno zove aerodrom u gradu iz kog polećete dovoljno je da kliknete na link Aerodromi koji se nalazi sa desne strane, odmah pored belog kvadrata, izaberete državu iz koje letite - pojaviće se lista gradova i aerodroma iz koje je potrebno da izaberete odgovarajući grad i aerodrom i kliknete na Potvrdi. U polje ODREDIŠTE potrebno je da upišete do kog grada želite da putujete, odnosno aerodrom na koji treba da sletite. Ukoliko ne znate kako se tačno zove aerodrom u gradu u koji je potrebno da doletite dovoljno je da kliknete na link Aerodromi koji se nalazi sa desne strane, odmah pored belog kvadrata, izaberete državu iz koje letite - pojaviće se lista gradova i aerodroma iz koje je potrebno da izaberete odgovarajući grad i aerodrom i kliknete na Potvrdi.\nU delu POLAZAK potrebno je da unesete datum kada želite da letite. Pored belog polja za upis datuma nalazi se ikonica koja predstavlja kalendar. Klikom na kalendar izaberite datum za koji želite da kupite kartu. U delu POVRATAK potrebno je da unesete datum kada želite da se vratite (samo za povratne letove). Pored belog polja za upis datuma nalazi se ikonica koja predstavlja kalendar. Klikom na kalendar izaberite datum kada želite da se vratite.\nU slučaju MULTI DESTINACIJE imate mogućnost da unesete različite parove gradova za polazak i povratak, za različite datume putovanja. Za svaku destinaciju unesite u polja za POLAZAK i ODREDIŠTE prvih nekoliko slova grada iz kog želite da poletite i grada gde želite da sletite, dobićete listu svih gradova sa nazivima aerodroma, pa izaberite vaše destinacije. Ukoliko ne znate tačan naziv aerodroma u nekom od gradova, kliknite na link Aerodromi koji se nalazi sa desne strane, odmah pored belog kvadrata, izaberite državu iz koje letite - pojaviće se lista gradova i aerodroma iz koje je potrebno da izaberete odgovarajući grad i aerodrom i kliknite na Potvrdi. Potrebno je da popunite i polje POLAZAK za datum putovanja za izabranu destinaciju, koja je deo kružnog putovanja - izaberite ga iz kalendara. Nakon toga potrebno je da izaberete broj i starost putnika i u jednom trenutku preko online sistema aerokarata možete da kupite najviše 9 karata.\nKlikom na Detaljna pretraga možete izvršiti detaljniju pretragu letova. Možete da izaberete klasu kojom želite da putujete. U polju KLASA putovanja izaberite jednu od tri ponuđene opcije: ekonomska, poslovna ili prva klasa. Ukoliko u polju Avio kompanija ne izaberete konkretnog avio prevoznika biće vam izlistane sve aviokompanije koje prevoze putnike na relaciji koju vi želite. Takođe, možete izabrati i vrstu pretrage iz padajuće liste Vrsta pretrage (prema ukupnoj ceni, osnovnoj tarifi ili redu letenja). Kada popunite sve podatke na prvoj stranici potrebno je da kliknete na dugome u donjem desnom uglu na kome piše Nastavi. Na ovom koraku pojaviće vam se ponude letova svih avio kompanija za izabrane kriterijume. Kada se odlučite za let koji vam najviše odgovara izvršite rezervaciju karte.\nDetaljnije o tome kako se vrši rezervacija avionskih karata pročitajte na linku Rezerviši. Da saznate na koje sve načine možete izvršiti plaćanje avio karte kliknite na Načini plaćanja. Takođe, ukoliko vam je lakše, avionsku kartu možete rezervisati i ako pozovete 0800-085-085 za pozive sa fiksnog telefona iz Srbije ili za pozive iz inostranstva ili sa mobilnog telefona broj +381-62-28-00-29.\n//////\tNačin plaćanja


TotalCar.rs » Teaser: Španski BMW M4 CS\nBMW, kupe, novo, teaser, TOP\nBMW je odlučio da popuni prazninu koja stoji između M4 i M4 GTS modela u Španiji, svojim ograničenim izdanjem M4 CS.\nOvo vozilo prodavaće se isključivo u Španiji, a biće napravljeno samo 60 jedinica. On predstavlja svedeniju verziju M4 GTS-a, sa zadnjim sedištima, 20-inčnim točkovima, kočnicama od karbonskih vlakana i adaptivnom M šasijom. Ovaj kupe visokih perfomansi biće dostupan sa sedmostepenim M DCT menjačem sa dvostrukim kvačilom, a gornja teaser slika otkriva da ima i istaknuto zadnje krilo.\nNjegov turbopunjeni 3.0-litarski šestocilindarski motor će imati više od 431 konjske snage u regularnoj M4 varijati, ali manje od 500 KS u M4 GTS. Isto važi i za težinu – isključivo španski M4 CS će biti lakši od M4, koji ima 1.590 kg, ali će istovremeno biti teži od M4 GTS modela, koji ima 1.510 KS.\nMaksimalna brzina M4 modela elektronski je ograničena na 250 km/h, a M4 CS će imati maksimalnih 280 km/h, što je značajno manje u odnosu na 305 km/h, koliko iznosi krajnja brzina M4 GTS-a.\nZvanično predstavljanje BMW M4 CS modela održaće se uskoro. Još uvek nema informacija o njegovoj ceni, ali je sasvim sigurno da će biti skuplji od regularnog M4 modela, čija početna cena u Španiji iznosi 92.099 evra.


Tri porodice blokirale put zbog kamenoloma kome su prethodno prodale zemlju\nDruštvo Autor:Aleksandar Nastevski13. maj. 202215:19 > 15:53\nRegionalni put Kosjerić-Užice od juče je u blokadi. Zbog kamenoloma "Gradina" u Kosjeriću, porodice koje žive oko njega pobunile su se zbog izgradnje pristupne saobraćajnice, međutim ovo je izazvalo revolt kod drugih meštana koji su ostali "odsečeni" zbog blokade. Predsednik opštine Žarko Đokić tvrdi da su oni koji se najviše bune zapravo prethodno prodali svoju zemlju kamenolomu.\nPolicija u ovom mestu još uvek nije reagovala, a meštani koji su se javili našem portalu žale se da blokada traje već 24 sata i ističu da nije normalno da više od 40 domaćinstava ispašta u ovom slučaju.\nŽarko Đokić, predsednik opštine Kosjerić, naveo je za portal Nova.rs da se čuo sa načelnikom lokalne policije koji mu je preneo da je obavestio nadležne i da policija čeka dalje postupanje.\n„Prodali zemlju za kamenolom, sad se bune protiv njega i sramotno nas napadaju“\nKosjerić: Meštani obustavili radove na kamenolomu\n"Ja ne znam koje je dalje postupanje policije, ali znam da se meštani drugih sela bune zbog tri kuće koje su prodale zemlju za kamenolom, 20 ljudi je blokiralo put", izjavio je Đokić i dodao da je u celoj situaciji "odsečeno 45 kuća".\nOn je za naš portal pojasnio da je opština Kosjerić izdala dozvolu kamenolomu "Gradina" za pristupnu saobraćajnicu, kako je naveo, u skladu sa zakonom i da je Ministarstvo građevinarstva izdalo dozovlu za priključak na regionalni put.\n"Opština je obavestila inspekcijske službe. Sve inspekcijske službe koje su mogle da dođu u Srbiji, došle su prethodnih sedam dana da to ispitaju i po njima je sve u redu. Oni su sačinili zapisnik, u kom se navodi da je sve urađeno po zakonu, te otišli", rekao je Đokić.\nĐokić je naveo da građani koji se bune traže da se "oduzme dozvola koja je izdata u skladu sa zakonom".\n"Ja stvarno ne znam kako mi možemo da postupimo nego po zakonu", poručio je Đokić.\n"Oni koji su prodali svoju zemlju, sada su protiv kamenoloma"\nJedan od meštana, koji je hteo da ostane anoniman, negodovao je jer policija nije reagovala. On je za Nova.rs naveo da je policija izašla na teren i izvršila uviđaj, ali da je blokada puta i dalje u toku.\n"Ustanovili su da investitor, izvođač radova, ima pravo i dobio je sve potrebne dozvole da postavi signalizaciju, a onda su meštani koji žive tu blizu kamenoloma blokirali taj regionalni put blokadom vozila. Policija je izašla i rekli su da nisu u mogućnosti da skinu tu blokadu i da su obavestili javnog tužioca, međutim blokada je i danas", rekao je ovaj meštanin.\nOn je istakao da više od 40 domaćinstava ne može da prođe tim putem i da su prinuđeni da koriste neki alternativni put - seoski makadam.\n"Tu su najbučniji oni koji su nažalost prodali svoju zemlju investitoru, koji se sada najviše bune i koji su sada protiv priče o kamenolomu. Taj investitor se ne bi ni pojavio da oni nisu prodali te svoje pracele i zemlju", izjavio nam je ovaj meštanin i dodao da ostaje da "čekaju nadležne da reaguju".\nNova.rs je pozvala i lokalnog načelnika policije u Kosjeriću, ali nam se on nije javio na telefon.\nOptužbe meštana koji se protive kamenolomu i odgovori kompanije\nInače, pričao o kamenolomu "Gradina" već duže vreme je u srpskoj javnosti nakon protesta pojedinih meštana koji su optužili pomenutu firmu da je dobila dozvole "po ubrznaoj proceduri", te da nisu ispoštovani osnovni pospisi, te da kamenolom može biti dodatna nevolja za zagađenje.\nMeštani Podgradine pobunili su se jer se uz njihove kuće i imanja vrše pripreme za izgradnju kamenoloma "neregularno bez građevinske dozvole i najave".\nNa te optužbe odgovorili su ranije i iz kamenoloma odbacujući navode da su dozvole dobili po "ubrzanoj proceduri" i navodeći da proces pokretanja kamenoloma traje već godinama i da se prodaja zemlje odvija uz saradnju sa lokalnim stanovništvom.\nInvestitor iz Gradine: Kamenolom je postao tema zbog izbora\nU kompaniji su demantovali i navode da je plan izgradnje kamenoloma usvojen bez javnog uvida i dodao da "oni koji su prodali zemlju među prvima ovoj firmi sada vode kampanju, iako su znali da će na tom prostoru biti kamenolom".\n"Optužbe da smo radili po ubrzanim proceudrama su u najmanju ruku neozbiljne, imajući u vidu da je naša firma od 2011. godine u postupku dobijanja različitih vrsta saglasnosti koje se odnose na istraživanja. Svako ko želi može to veoma lako da proveri. Ako je period od 10 godina pokazatelj da smo dozvole dobijali "po ubrzanim procedurama", onda se s pravom pitamo kako izgledaju regularne procedure - da li bi sve bilo u redu da smo 30 ili 50 godina čekali da dobijemo odobrenje za naš projekat", naveli su ranije iz "Gradine".\nBONUS VIDEO - Meštani blokiraju put zbog kamenoloma\nblokada putakamenolomkamenolom GradinakosjerićprotestŽarko Đokić\nAdvokatski tim Amber Herd: Dep nikada nije preuzeo odgovornost za svoja dela\nCrveno pleme odlučilo: Vladimir je prvi duelista VIDEO\nU teškom udesu u Kragujevcu povređene četiri mlađe osobe


E-play 28. aprila u novosadskom Domu kulture | Headliner\nHome»Muzika»E-play 28. aprila u novosadskom Domu kulture\nE-play 28. aprila u novosadskom Domu kulture\nHeadliner.rs / 26/04/2022 /\t0\t/\t54\nBeogradski alternativni bend E-play održaće koncert u četvrtak, 28. aprila u novosadskom Domu kulture.\n– Poslednji put smo svirali u Novom Sadu u Fabrici krajem prošle godine gde smo imali jako lep koncert, a pre toga fenomenalan nastup na Exitu 2021. godine, i evo dolazimo ponovo u četvrtak, 28. aprila u Novi Sad gde ćemo sa publikom podeliti neke, nadam se, lepe emocije. Ekipa Doma kulture ima jako lep pokretački duh i energiju i vidi se da im je stalo da razrade tu celu priču – tako da nam je čast da budemo deo toga – izjavila je Maja Cvetković.\nE-Play, Maja Cvetković/Photo: Nebojša Babić\nBend E-play osnovan je 1998. godine i karakterše ga veoma jedinstven zvuk distorziranog basa, drum & bass ritmova i atmosferične gitare.\nSastav iza sebe ima pet studijskih albuma, veliku listu samostalnih i festivalskih nastupa, učestvovao je i na više kompilacija i filmova.\nE-play je bio izabran da predstavlja Srbiju na jednom od najvećih i najuticajnijih evropskih muzičkih festivala Holandski Eurosonic Noorderslag (ESNS), dobili su nagradu za pesmu godine za “Slobodu”, dobili su nagradu za pesmu godine od RTS i za pesmu koju su radili sa Bajagom “Hotel Jugoslavija”.\nPrvih 100 ulaznice su u prodaju po promo ceni od 900 dinara, a dostupne su na GigsTix prodajnim mestima, kao i online. Posle toga cena ulaznice će biti 1100 dinara, a na dan koncerta koštaće 1300 dinara.\nTags:Dom kultureE-playkoncertNovi Sad\nVraćamo se u vreme veštica iz Salema... Američka političarka proglasila Bijonse i Bili Ajliš - oruđem Sotone\nJedna dobra i jedna loša vest... Netflix dvostruko smanjuje cenu, ali nam uvaljuje - 8 minuta reklama\nE-play/ Photo: D. Mataruga


Popović: Aplikacija Podrška psihoterapeuta primer saradnje države i IT zajednice | PC Press\nPopović: Aplikacija Podrška psihoterapeuta primer saradnje države i IT zajednice\n13. april 2020. PC Press\nMinistar za inovacije i tehnološki razvoj Nenad Popović izjavio je danas, 13. aprila, da web aplikacija Podrška psihoterapeuta, razvijena u okviru inicijative Budi i ti heroj koju je pokrenula Vlada Srbije, predstavlja sjajan primer saradnje države i IT zajednice u vremenu krize.\n“Ljudi su u izolaciji, povećani su njihovi strahovi i potreba da razgovaraju sa stručnim licima. To i jeste smisao novih tehnologija, da pomažu ljudima i rešavaju njihove probleme”, izjavio je ministar za inovacije i tehnološki razvoj Nenad Popović.\nIstakao je da je Kabinet ministra za inovacije i tehnološki razvoj uputio poziv IT zajednici da dostavljaju svoja inovativna rešenja koja bi mogla da unaprede sistem u borbi protiv koronavirusa. “Za samo sedam dana pristiglo je više od 100 inovativnih predloga IT zajednice i najveći deo ovih inicijativa IT zajednica je spremna da realizuje potpuno besplatno”, rekao je Popović.\nOsvrćući se na podatak da je IT industrija prošle godine ostvarila izvoz od 1.5 milijarde evra, Popović je istakao da je od izuzetnog značaja da se po okončanju krize izazvane pandemijom virusa Covid-19, omogući dalji razvoj IT industrije, jer je ona generator budućeg ekonomskog rasta Srbije.\nPsihološka pomoć u tri klika\nTvorac aplikacije, inovator i asistent na Fakultetu Tehničkih nauka u Novom Sadu, Igor Graić istakao je da putem ove web aplikacije korisnik u samo tri klika može da dođe do prvog slobodnog psihoterapeuta koji radi na volonterskoj bazi. „Aplikacija omogućava korisnicima da zakažu više od 300 ponuđenih slobodnih termina, krajnje je jednostavna za korišćenje, potrebna su samo dva klika da se korisnik spoji sa psihoterapeutom“, rekao je Graić.\nNapomenuo je da će u budućnosti postupak korišćenja biti nešto kompleksniji i da očekuju da će imati i mobilne verzije aplikacije u narednih 7-10 dana. Posebno su, kako kaže Graić vodili računa o tome da se medicinskim radnicima kojima je potrebna pomoć obezbede najiskusniji terapeuti, jer se oni trenutno suočavaju sa najvećim stresom.\nTagovi: aplikacija Podrška psihoterapeuta, Budi I Ti heroj, Covid-19, Fakultetu Tehničkih nauka u Novom Sadu, Igor Graić, koronavirus, ministarstvo za inovacije i tehnološki razvoj, Nenad Popović\n← Amazon pravi svoju laboratoriju\nNintendo stopira isporuku konzole Switch →


HE "Bočac 2" od septembra u potpunoj mreži za rad - Akta.ba\n09.05.2018. 08:20 / Izvor: Akta.ba\nUgradnjom drugog kapsulnog agregata koji je postavljen jučer u maloj HE (MHE) "Bočac 2" stvoreni su uslovi da HE u probni rad bude puštena do kraja avgusta ove godine, a od septembra u potpunoj mreži za rad.\nPoručio je da će Hidroelektrana “Bočac dva”, pospješiti energetsku stabilnost Srpske i uključiti je na tržište električne energije u regionu.\n"Pretendujemo da budemo stabilan proizvođač električne energije za naše i regionalne potrebe zbog čega smo i pokrenuli niz aktivnosti na ovoj elektrani koja je u završnoj fazi, ali i na brzom početku izgradnje elektrane Krupa, koja bi trebala da ima snagu 76 gigavata i koja predstavlja duplo veću elektranu od ove u Bočcu", rekao je Dodik.\nNaveo je da će Hidroelektrana “Bočac dva” obezbijediti ono čemu sva društva teže – dodatnu energetsku stabilnost, pogotovo imajući u vidu da će ona raditi na osnovu obnovljivih izvora energije, jer je riječ o hidroelektrani koja će decenijama funkcionisati.\nDodao je da će ovom hidroelektranom biti riješen i uslovni deficit električne energije na području Banjaluke, jer ovaj grad i njegova okolina troše 51 odsto ukupne potrošnje struje u Srpskoj, a do sada se na prostoru Hidroelektrane “Bočac” proizvodilo oko pet odsto, te se energija morala povlačiti sa drugih prostora.\n"Teško je i zahtjevno izgraditi ovakav objekat, pogotovo u uslovima u kojima se mi nalazimo. Ovdje dokazujemo spremnost da vlastitim sredstvima, znanjem i kapacitetima, jer su izvođači radova sa naših prostora, imamo sposobnost da gradimo ovako zahtjevne objekte", poručio je Dodik.\nNavodeći da se izgradnja Hidroelektrane “Bočac dva” dugo čekala, jer je planirana još prije pedesetak godina, predsjednik Republike Srpske je istakao da je ponosan na činjenicu da će ovako zahtjevan objekat već krajem avgusta biti na mreži.\n"Ovo je urađeno vlastitim sredstvima, što govori o tome da polako osposobljavamo našu elektroprivredu da se može razvijati sama. To se vidi i na prostoru `Gornjih horizonata`, gdje je Hidroelektrana na Trebišnjici, gdje su isto tako znatna vlastita sredstva, gotovo 150 miliona KM, upotrijebljena za pripremne i druge radove za izgradnju te elektrane", zaključio je predsjednik Dodik.


Danas konsultacije o nastavku konstitutivne sednice Skupštine Kosova – NovostiDana.rs\nDanas konsultacije o nastavku konstitutivne sednice Skupštine Kosova\nPredsedavajući konstitutivnom sednicom Skupštine Kosova, najstariji poslanik Adem Mikulovci sazvao je za danas drugi konsultativni sastanak predstavnika političkih stranaka u Skupštini Kosova na kojem će se razgovarati o nastavku konstitutivne sednice.\nMikulovci je prethodno odbijao da održi konsultacije, ali je posle četvrtog neuspešnog nastavka konstitutivne sednice, uprkos protivljenju pokreta Samoopredeljenje, čiji je poslanik za danas sazvao sastanak.\nU konsultacijama neće učestvovati predstavnici Samoopredeljenja, dok su predstavnici koalicije okupljene oko Demokratskog saveza Kosova, prema izjavi šefa poslaničke grupe Avdulaha Hotija najavili dolazak na sastanak.\nKoalicija okupljena oko Demokratske partije Kosova (DPK) je u četiri navrata odbila da učestvuje na sastancima koje je, kako su tvrdili, u suprotnosti sa poslovnikom o radu Skupštine, zakazivao predsedavajući Mikulovci.\nPotpredsednik DPK Memlji Krasnići izjavio da očekuje da se na konsultacijama predstavnika političkih stranaka sa Mikulovcijem postigne saglasnost o datumu nastavka konstitutivne sednice.\nInače jedino pobedničkoj koaliciji oko DPK, prema Ustavu i odluci Ustavnog suda iz 2014. godine pripada pravo da predlože predsednika Skupštine Kosova.


Održana promocija knjiga jevrejskih autora u BiH | Vijesti i najave\nOdržana promocija knjiga jevrejskih autora u BiH\nJune 15, 2016 2:11 pm\tComments: 0\nJevrejska opština Doboj organizovala je 14.06.2016. promociju dve knjige:\n– Sonja Elazar – “Iz albuma bosanskih Sefarda”\n– Eli Tauber- “Holokaust u Bosni i Hercegovini”\n“Cilj organizovanja zajedničke promocije dvije knjige jeste da se javnost upozna sa dva kontrasta u pogledu jevrejskog života i delovanja u Bosni i Hercegovini.\nNaime, gospođa Sonja Elazar u svojoj knjizi ” Iz albuma bosanskih Sefarda” prenosi nam porodične slike, dogodovštine i šale iz “zlatnog doba” jevrejskog naroda u BiH, koje odlikuje relativno veliki broj jevrejskog stanovništva, aktivan rad jevrejskih društava i sveopšte djelovanje u različitim sferama- umjetničkim, kulturnim, znanstenim- u periodu između dva svjetska rata.\nSa druge strane, knjiga gospodina Eli Taubera “Holokaust u Bosni i Hercegovini” pruža nam sliku sistematskog uništavanja oko 80% jevrejskog stanovništva u BiH, zatim antisemitsku propagandu i štampu, koja se pojavljuje početkom Drugog svjetskog rata. Pored toga, u knjizi se opisuju i načini na koje su se pojedini Jevreji spasili- pristupanjem u partizanski pokret, bijegom ka “tolerantnijoj” teritoriji okupiranom od strane Italijana ili pak spašavanjem od strane “Pravednika među narodima”.


Zašto je nabavka vozila za policiju bila “tajna” - Dnevni list Danas\nPočetna » Novo » Društvo » Zašto je nabavka vozila za policiju bila “tajna”\nNijedna kontrolna institucija u Srbiji nije reagovala na „tajnu“ nabavku 710 policijskih patrolnih vozila, vrednu 700 miliona dinara, ukazuje se u danas objavljenoj analizi Beogradskog centra za bezbednosnu politiku i ističe da ni Vlada ni Ministarstvo nisu objasnili zbog čega je nabavka vozila bila poverljiva.\n5Piše: FoNet 05. decembra 2017. 17.03\nPoverenik za informacije od javnog značaja i zaštitu podataka o ličnosti Rodoljub Šabić je na konferenciji za novinare u Beogradu rekao da postoji zakonska mogućnost da se uskrati neka informacija, ali da ne treba zbog toga lišiti javnost da zna ostale podatke.\nŠabić je napomenuo da je po žalbi Južnih vesti, zbog odbijanja da se daju informacije, pokrenuo postupak u slučaju nabavke 710 patrolnih vozila, ali da se suočio sa ćutanjem MUP.\n„U roku koji sam ostavio MUP nije naveo nijedan razlog zbog koga ograničava pravo javnosti“, podvukao je Šabić.\nPoverenik je konstatovao da je potom doneo rešenje kojim je naložio MUP da stavi na raspolaganje javnosti tražene informacije o nabavci vozila.\nNovinarka BIRN Ana Novaković je rekla da postoje određene informacije o tome ko je sve bio ponuđač u postupku nabavki vozila za MUP.\nOna je, međutim, ukazala da informacije koje su se pojavile u javnosti nije moguće proveriti, jer se javnosti ne stavljaju na uvid dokumenta.\n„Imamo nesigurne i oprečne izjave premijerke Ane Brnabić koja je prvo rekla da je sigurna da je sprovedena javna nabavka, a potom da nije sigurna da je to urađeno i da će proveriti sa ministrom Stefanovićem“, ukazala je Novaković.\nOna je napomenula da je Brnabić potom izjavila da je nabavka vozila tajna zbog specifikacije vozila.\nU svakom slučaju, tu ima pregršt informacija koje mi ne možemo da proverimo, ocenila je Novaković.\nProgramski direktor Transparentnosti Srbija Nemanja Nenadić je rekao da je nabavka patrolnih vozila za MUP sprovedena na osnovu Zaključka Vlade Srbije i da će tek nakon uvida u taj dokument moći da se kaže da li je ta navka bila po zakonu.\n„Tek kada neko bude video taj zaključak moći će da se izvede ocena da li je nabavka sprovedena po zakonu“, podvukao je Nenadić.\nOn je dodao da bi po sadašnjem ustrojstvu nabavku patrolnih vozila za MUP mogao da proveri Odbor Skupštine Srbije za bezbednost.\nOn je, međutim, konstatovao da Odbor to neće učiniti pre nego što od MUP dobije izveštaj o nabavkama, a to je verovatno na proleće sledeće godine.\nPre toga bi postupak mogla da proveri Državna revizorska institucija, objasnio je Nenadić i dodao da za tako nešto postoji teorijska mogućnost, to jest da DRI proveri pitanje svrishodnosti te nabavke.\nOn je napomenuo da je običaj da DRI svoje izveštaje daje tek po isteku budžetske godine i da svoje nalaze sukcesivno objavljuje.\nIstraživač BCBP Vladimir Erceg je rekao da bi MUP trebalo da u okviru svog godišnjeg izveštaja o radu dostavi i podatke o delovanju službe interne revizije, ali to je nešto što mi nemamo do sada.\nNismo uspeli ni preko zahteva za slobodan pristup informacijama da dobijemo takve podatke. Imamo samo nezvanične informacije da se preporuke te službe ne sprovode, zaključio je Erceg.\nU izveštaju BCBP „Svrsishodnost javnih nabavki u Ministarstvu unutrašnjih poslova Srbije“ se konstatuje da se pogoršavaju rezultati MUP u zaštiti konkurencije.\nMiličković: Nastavljaju se zlonamerni napadi na MUP\n„Nastavljaju se zlonamerni napadi na Ministarstvo unutrašnjih poslova ponavljanjem neistina kada je reč o pojedinim javnim nabavkama koje je sproveo MUP u prethodnom periodu, to se pre svega odnosi na nabavku tonera za štampače. Tvrdnje da je MUP izgubio milion evra, zato što je nabavio originalne tonere, predstavljaju grubu neistinu i svesno ili nesvesno prećutkivanje pravih činjenica. Verovatno se neki nadaju da bi više puta ponovljene laži mogle da postanu istina u nekom trenutku. Zarad tačnog informisanja javnosti moram da naglasim da javna nabavka tonera, koja je sprovedena ove godine putem otvorenog postupka, predstavlja samo okvirni sporazum za naredne tri godine, koji nikako ne predstavlja obavezu MUP-a da kupi toliko tonera, već samo mogućnost da se zaključi ugovor u količinama koje su neophodne“, izjavio je državni sekretar Ministarstva unutrašnjih poslova Milosav Miličković povodom javnih nabavki u MUP-u\n„Imajući u vidu da je Ministarstvo unutrašnjih poslova sprovelo racionalizaciju štampanja zamenom više običnih štampača jednim multifunkcionalnim, okvirni sporazum o nabavci tonera neće biti realizovan više od 40 odsto. Tačnije biće potrošeno više nego duplo manje novca nego što je to predviđeno okvirnim ugovorom. Zato je suludo govoriti o gubitku od milion evra. Takođe, originalni toneri, koji su bili jedan od predmeta postupka nabavke, odnose se isključivo na štampače u garantnom roku. Njihovom upotrebom se produžuje garantni rok štampača, što znači da će se bilo kakav kvar na štampaču ukolniti besplatno, što ne bi bio slučaj kada bi se koristili zamenski toneri, gde bi popravke, servisiranje i zamena rezervnih delova štampača bila finansirana od strane MUP-a.\nKada se iznose podaci da je Republička komisija za zaštitu prava u postupcima javnih nabavki u poslednje četiri godine poništila ili prekinula 48 javnih nabavki, treba naglasiti da se najveći broj odnosi na delimično poništenje, kojim se vraća postupak u fazu stručne ocene naručioca. Takođe, zarad tačnog informisanja javnosti treba reći da tih 48 predmeta u poslednje četiri godine predstavljaju minimalan broj, imajući u vidu da Ministarstvo unutrašnjih poslova, kao jedno od najvećih budžetskih korisnika, godišnje sprovede između 400-500 postupaka nabavki. Broj delimično poništenih i poništenih u celosti je bukvalno zanemarljiv, čak ispod republičkog proseka.“, rekao je on u saopštenju koje je iz MUP-a prosleđeno medijima.\n„Kada je reč o nabavci patrolnih vozila, ponovo napominjemo, da je Ministarstvo izabralo najpovoljniju ponudu od tri koje su pristigle. Svi učesnici u postupku su dobili Odluku o dodeli ugovora koja u svom obrazloženju na više od deset strana sadrži sve elemente svih prispelih ponuda, čime su svi ponuđači i učesnici u postupku u detalje upoznati sa ponudama svojih konkurenata. Nije bilo niti jednog prigovora, odnosno žalbe“, zaključio je državni sekretar.\njavna nabavka, policijaBeograd\n05. decembra 2017. u 18.07\nZašto je nabavka vozila za policiju bila tajna? Pa bar na to pitnje je odgovor veoma jednostavan. Neko je, verovatno, morao da se dobro "ogrebe" za sebe ili za svoju stranku ili po šemi pola/pola. Ne tvrde mediji u EU džabe da srpski političari spadaju u red najkoruptnijih u svetu. Pošto stranci očigledno ne znaju srpsku izreku da "riba smrdi od glave", bilo bi lepo kada bi novinari najzad otkrili o kojoj se "glavi" radi kod nas! O onoj za koju mnogi Srbi sumnjaju, o nekom rođaku te "glave" ili o nekom trećem?\nVozila su nabavljena preko tendera. Nije vam ovo 2007. Kada je sve bilo "tajna nabavka"\n05. decembra 2017. u 21.04\nDa li gospodin Milosav Miličković misli da smo svi budale i da može svakakvu glupost ili laž da nam servira i mi odmah pomislimo, pametan čovek, samo istinu govori. Znači sledeće, MUP kupi štampače i ima garanciju dve godine. Posle dve godine, pokvari se neki štampač, MUP prijavi kvar prodavcu i napomene mu da je koristio samo originalne tonere. Prodavac prihvati taj podatak i produži garanciju još recimo godinu dana i besplatno izvrši popravku. Što bi rekao naš narod, vidi da li se kopčam na leđima?\n06. decembra 2017. u 08.01\nKada pogledaš, ne izađe skupo jedan automobil.


Košarkaši Fenerbahčea Jan Veseli i Nikola Kalinić oporavili su se od povreda uoči Fajnal fora Evrolige i polufinala protiv Anadolu Efesa (petak, 17. maj, 18. sati).\nNikola Kalinić i Željko Obradović\nTrener tima iz Istanbula Željko Obradović, na konferenciji za medije u Vitoriji, potvrdio je da su Kalinić i Veseli počeli da treniraju.\n- Kalinić i Veseli su radili sa ekipom. Žofri Lovernj i Luiđi Datome neće igrati - rekao je Obradović.\nSJAJAN POČETAK Juniori Mega Bemaksa NOKAUTIRALI Makabi na završnom turniru Evrolige /FOTO/\nOd ranije u sastavu vicešampiona Evrope nema Tajlera Enisa, takođe zbog povrede.\nU drugom polufinalu, takože 17. maja ali od 21 sat, sastaju se Real Madrid i CSKA iz Moskve.


Izvor: Radio Televizija Vojvodine, 29.Jun.2020, 11:34\nTokom poplava na teritoriji opštine Ivanjica oštećen je i magistralni cevovod zbog čega građani danima nemaju vodu, a predsednik te opštine Zoran Lazović kaže da je sanacija kvarova u toku i da se očekuje da će biti završena u naredna dva do tri dana.\nOko 17.000 građana koji žive u užem području Ivanjice trenutno je bez vode, rekao je Lazović za Tanjug i dodao da su ekipe na terenu i rade na otklanjanju kvarova.\nNaveo je da je omogućeno vodosnadbevanje >> Pročitaj celu vest na sajtu Radio Televizija Vojvodine << građana iz rezervoara na Maliču, nedaleko od Ivanjice, kao i iz cisterni.\n"Cisterne sve vreme kruže, imamo punktove po gradu gde se građani uredno snabdevaju tehničkom i vodom za piće, ali naravno da to ne može zameniti redovno snabdevanje gradskom vodom", rekao je Lazović.\nNaveo je da su u veoma teškoj situaciji i dodao da im je u pomoć pritekla i Vojska Srbije, kako bi što pre otklonili kvarove i regulisali vodosnadbevanje.\n"Naša želja je da to rešimo u naredna dva do tri dana najkasnije, a ako bude i pre toga bićemo prezadovoljni", rekao je Lazović.\nPodsetio je da su, osim magistralnog cevovoda, tokom poplava u ivanjičkom kraju oštećene kuće, putevi, mostovi...


Polica sa točkićima i fiokama Trebsund: Police Za Kupatilo: SveZaKucu.rs Prodaja, Cena, Beograd, Srbija\nKarakteristike proizvoda: Polica sa točkićima i fiokama Trebsund\n- širina: 32 cm\n- dužina: 61 cm\nMaterijal: hrom, metal, PP (polipropilen), plastika\nIsporučuje se bez ikakvih dodatnih artikala koji se mogu videti na fotografijama.\nOpis proizvoda: Polica sa točkićima i fiokama Trebsund\nVišenamenska polica elegantnog dizajna. Ima tri fioke u koje možete da odložite sve stvarčice koje su vam neophodne za rad, a olakšavajuća okolnost je što ima točkiće tako da može da se šeta po celoj kući. Može vam koristiti u kuhinji, kupatilu ili na radnom mestu kao na primer u kozmetičkom ili frizerskom salonu.\nIzdiktirajte operateru šifru proizvoda - šifra ovog proizvoda je: 37671\nSifra 37671, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 37671, 2, Pavle Milosevic, Obalska 18, 11000, Beograd, 063123123, pavmi@szk.com


Vesti online / Sport / Fudbal / Čelsi pušta Kurtou u Real i dovodi Kepu za golmanski rekord\nČelsi pušta Kurtou u Real i dovodi Kepu za golmanski rekord\nŠpanski As javlja da je Kepa otputovao u London da kompletira transfer i sruši rekord Brazilca Alisona Bekera, koga je Liverpul u julu platio 75 miliona Romi.\nIstovremeno, Čelsi ostaje bez prvog čuvara mreže Tiba Kurtoe zato što je blizu da se sklopi posao sa Real Madridom za 35 miliona.\nBelgijanac, zvanično najbolji golman Mundijala u Rusiji, nije trenirao prethodna dva dana baš zbog insistiranja na prelasku u Madrid, gde je sa velikim uspehom branio za Atletiko.\nKurtoi ističe ugovor sledećeg leta, pa je Čelsi primoran da ga pusti i zaradi novac od obeštećenja.\nFUDBAL Kurtoa želi da pređe u Real Madrid?\nFUDBAL Kurtoa: Želim da se vratim u Madrid\nFUDBAL Puno košta!


Grad Pirot - Vladan Vasić: Izgradili smo iz naših sredstava saobraćajnicu koja će mnogo značiti gradu i privredi\nJuče su počeli, a danas treba da se završe radovi na Saobraćajnici jedan, koja će povezati Koridor 10 sa centrom Industrijske zone.\nReč je o izuzetno važnom kolovozu čijom će izgradnjom transport robe i gotovih proizvoda biti jednostavniji, a grad rasterećen teških kamiona i velikog broja putničkih automobila.\nLokalna samouprava je najpre konkurisala kod nadležnog Ministarstva, ali sredstva nije dobila, tako da je kompletna investicija, u vrednosti preko 44 miliona, iz Gradskog budžeta.\nOvo je jedan od najboljih primera mera lokalne samouprave na poboljšanja uslova privredjivanja. Kolovoz je dužine dužine 340 metara, a radi pirotska firma Drumovi AD.\nGradonačelnik Pirota, Vladan Vasić, kaže da će izgradnjom ove saobraćajnice Grad imati višestruku korist, a doprineće se i boljoj pristupačnosti svim proizvodnim pogonima. U ovom trenutku se rade dve trećine ulice, a ostatak će svakako biti urađen bez obzira na to da li će dobiti pomoć od ministarstva ili ne. Uređivaće se i ostalo zemljište u industrijskoj zoni, za prodaju, jer već ima interesovanja, istakao je Vasić.\nBranislav Kostić, direktor Javnog preduzeća za planiranje i uredjivanje gradjevinskog zemljišta, kaže da se radilo u otežanim uslovima zbog karakteristika zemljišta. Ulica je širine sedam metara, javna rasveta je potpuno nova, kao i vodovodna i kanalizaciona mreža.\nPetar Nikolić, direktor Autogume, kaže da će izgradnja ove saobraćajnice za njihovu kompaniju imati dvostruku korist, sa jedne strane parking za vozila zaposlenih, a sa druge strane pristup kamionima koji će biti olakšan.


Konferencija, Treći panel: RASTRAŠIVANJE U EU - Kako da demokratsko upravljanje bezbednošću opstane u EU?\nVaša lokacija / Beogradski centar za bezbednosnu politiku / O NAMA / 20 godina / Konferencija / Treći panel: RASTRAŠIVANJE U EU - Kako da ... /\nNapetost između zaštite od bezbednosnih pretnji i zaštite osnovnih ljudskih prava predstavlja jedan od najvećih izazova s kojim se suočavaju savremene demokratije. Skorašnji teroristički napadi na tlu Evrope, migrantska i izbeglička kriza, praćeni sve većom ekonomskom nesigurnošću i rastućim nejednakostima, osnažili su strahove za ličnu i nacionalnu bezbednost i, posledično, suzili prostor za demokratski nadzor nad sektorom bezbednosti u Evropi.\nTreći panel RASTRAŠIVANJE U EU fokusiran je na evropski odgovor na pojačane polarizacije društava i otežavan nadzor nad sektorom bezbednosti.\nKakve su potencijalii ograničenja saradnje sa državnim institucijama u vršenju civilnog nadzora nad bezbednosnim sektorom?\nDa li se percepcije pretnji od strane zapadnobalkanskih vlada razlikuju od percepcija građana? Kako vratiti viđenje bezbednosti građana na dnevni red?\nŠta organizacije civilnog društva mogu da učine da umanje bezbednosnu dilemu među susedima u postkonfliktnom kontekstu?\nKako građansko društvo može da uhvati i dokaže zarobljavanje državne bezbednosti od strane neformalnih grupa?\nKoji su scenariji za budućnost regiona i šta može građansko društvo da učini da odgovori na rizike?\nArvinder Sambei je direktorka konsultantske firme “Amicus Legal Consultants” iz Londona. Pre toga, bila je viša tužiteljka Tužilaštva za kriminal za Englesku i Vels, pravna savetnica Stalnog združenog štaba Ministarstva odbrane Velike Britanije i šefica Odseka za krivično pravo pri Sekretarijatu Komonvelta. One je ekspertkinja za pitanja ekstradicije, međunarodnog krivičnog prava, borbe protiv korupcije i terorizma.\nJožef Batora je profesor političkih nauka Komenius univerziteta u Bratislavi, a bio je i Fulbrajtov gostujući profesor u Evropskom centru pri Stenford univerzitetu. Svoje radove je objavljivao u brojnim prestižnim časopisima, a teme kojima se bavi su diplomatija, spoljna politika i krizni menadžment Evropske unije i uloga institucija u političkom životu.\nDejan Jović je profesor međunarodnih odnosa na Fakultetu političkih nauka Univerziteta u Zagrebu, gostujući profesor na Univerzitetu u Beogradu i gostujući istraživač Goldsmits koledža Univerziteta u Londonu. Jović je od 2010. do 2014. bio glavni politički analitičar predsednika Republike Hrvatske, Ive Josipovića, a od 2013. je glavni i odgovorni urednik naučnog časopisa “Politička misao”.\nModerator: Filip Ejdus, član UO Beogradskog centra za bezbednosnu politiku i profesor na Fakultetu političkih nauka Univerziteta u Beogradu


Tri aviokompanije zainteresovane za “Air Berlin” | Gde Investirati\nTri aviokompanije zainteresovane za “Air Berlin”\n“Air Berlin” pregovara sa tri rivalske kompanije, koje su zainteresovane za kupovinu njegove imovine.\nTo je izjavio je šef posrnule nemačke avio-kompanije, Tomas Vilkelman, upozorivši da neće biti “spašena sva radna mesta”.\n“Pored “Lufthanse”, u kontaktu smo sa još dve zainteresovane strane iz avio-industrije”, rekao je generalni direktor “Air Berlin”-a Vinkelman za “Frankfurter Algemajne Cajtung”, prenosi agencija Frans pres.\nPregovori se vode već nekoliko nedelja, naveo je on, dodajući da su sve tri avio-kompanije finansijski zdrave i dovoljno velike da “Air Berlin”-u pruže bezbednu budućnost”, pri čemu će Nemačku zadržati kao operativni centar. On nije imenovao druge dve zainteresovane avio-kompanije, mada “EasyJet” već dugo merka “Air Berlin”, a nemački mediji spekulišu da je ogranak “Tomasa Kuka”, Condor”, treća zainteresovana kompanija.\n“Air Berlin” je bio primoran da podnese zahtev za stečaj u utorak, nakon što je glavni akcionar “Etihad” iznenada obustavio finansijsku podršku gubitaškoj nemačkoj avio-kompaniji. Vlada u Berlinu je obezbedila 150 miliona evra sredstava u vidu kredita za premošćavanje, kako bi sačuvala drugog najvećeg avio-prevoznika u Nemačkoj u naredna tri meseca, uz obrazloženje da ne želi da ostavi “na cedilu” desetine hiljada turista.\nVinkelman je rekao da nastoji da postigne dogovor sa najmanje dva zainteresovana kupca do kraja septembra, dodajući:”Međutim, nećemo moći da sačuvamo sva radna mesta”.\nAvio-kompanija zapošljava oko 8.000 ljudi. Dugo se borila za opstanak, a u poslednje dve godine je uknjižila gubitke u iznosu od 1,2 milijarde evra i oslanjala se na finansijske injekcije iz “Etihada”, navodi Frans pres.\nPrevious Najbogatiji čovek Afrike ulaže u SAD i Evropu\nNext Produktna berza: Pad cena berzanskih proizvoda


Za Saru Džinić prikupljeno 5.200 KM - Klix.ba\nKoncerti u više bh. gradova\nZa Saru Džinić prikupljeno 5.200 KM\n23.3.2012. u 09:21\nZa liječenje trogodišnje Sare Džinić koja je oboljela od leukemije prikupljeno je oko 5.200 KM na nekoliko humanitarnih koncerata koji su održani u Bijeljini, Brčkom, Zvorniku i Ugljeviku, rekla je Srni Ljiljana Simić u ime organizatora koncerta.\n"Na humanitarnom koncertu u Bijeljini od prodatih ulaznica i dobrovoljnih priloga prikupljeno je oko 2.400 KM, Zvorniku 390, Brčkom 810 i Ugljeviku 1.590 KM", rekla je Simićeva.\nPrema njenim riječima, za prvu Sarinu terapiju bilo je neophodno izdvojiti 2.000 KM, koliko će koštati svaka naredna.\n"Trogodišnja Sara trenutno se nalazi na lijenju u Kliničkom centru Banja Luka, a njeni roditelji nisu u mogućnosti da nabave sve neophodno", rekla je Simićeva.\nKoncerte je organizovao bijeljinski Centra za kulturu "Semberija" a nastupali su hor "Libero", crkveni hor "Sveti Đorđe" i ansambl "Bisernica".


RTS :: Trinkijeri i Gordić: Da ponovimo energiju kao protiv Virtusa\nKošarka Trinkijeri i Gordić: Da ponovimo energiju kao protiv Virtusa\npetak, 10. jan 2020, 12:49 -> 13:06\nTrinkijeri i Gordić: Da ponovimo energiju kao protiv Virtusa\nTrener košarkaša Partizana Andrea Trinkijeri izjavio je da njegov tim protiv Cedevite Olimpije u 15. kolu ABA lige mora da odigra sa istom energijom kao protiv Virtusa u Evrokupu. Plejmejker crno-belih Nemanja Gordić potencirao je iskustvo rivala, ali veruje u uspeh Partizana.\nCrno-beli su u prvom meču Top 16 faze Evrokupa u punoj Areni pobedili tim iz Bolonje sa 99:81 u najboljoj utakmici ove sezone.\n"Pred nama je utakmica od velikog značaja za obe ekipe. Dolazi nam Cedevita Olimpija, tim od kojeg smo izgubili u prvom delu sezone i tim koji se bori za najviši plasman u ligi. Zbog toga, suvišno je govoriti koliko će važno biti da onu energiju koju smo na terenu i tribinama Arene videli u sredu, vidimo sutra ponovo", rekao je Trinkijeri za klupski sajt.\nPlejmejker crno-belih Nemanja Gordić potencirao je iskustvo rivala, ali veruje u uspeh Partizana.\n"Oni su tim koji je pun iskusnih igrača. To su momci koji su igrali velike utakmice i osvajali mnogo trofeja do sada i sigurno je da znaju kako se igraju ovako važni mečevi. Sa druge strane, verujem da ćemo mi biti u stanju da odigramo slično kao protiv Virtusa, sa velikom energijom i da ćemo uz podršku naših navijača uspeti da dođemo do pobede", poručio je Gordić.\nUtamica između košarkaša Partizana i Cedevita Olimpije igra se sutra od 19 sati u "Štark areni".


Dejt sa onlajn osobama, blizu mene - Pretraži muškarci, Lični Kontakti Sex\nTražite li partnera? Pregledajte nove korisnike u nastavku i možda baš nađete svog idealnog saputnika. Pošaljite poruku i organizujte dejt ove nedelje. Naš sajt ima na stotine pridruženih korisnika koji čekaju da se upoznaju sa osobom kao Vi! Kreirajte svoj potpuno besplatan profil ovde\nNišta puno, dobrica jednom riječju, atletski građen\nVisok 180,85,sportista. Trazim devojku koja je u krevetu spremna na sve,ali takodje trazim da se znamo jedino u krevetu i nigde vise.\nsta reci smiren povucen volim da se druzim\nVisok mrsav 18 cm\nPlava kosa plave oci spreman za zabavu\nMuškoSladna, Federacija Bosne i Hercegovine, Bosna i Hercegovina\nzgodan visok smede oci i kosa i td.


Tanjug 29. novembra 2021. 11:11\nŽENEVA – Omikron soj će se verovatno proširiti na međunarodnom nivou, predstavljajući “veoma visok” globalni rizik od porasta infekcija koje bi mogle imati “teške posledice” u nekim oblastima, saopštila je danas Svetska zdravstvena organizacija (SZO).\nTa agencija Ujedinjenih nacija je u tehničkom savetu za 194 države članice apelovala da ubrzaju vakcinaciju visokoprioritetnih grupa, prenosi agencija Rojters.\n“Omikron ima šiljaste mutacije čiji je broj bez presedana, od kojih su neke zabrinjavajuće zbog njihovog potencijalnog uticaja na putanju pandemije“, saopštila je SZO.\n“Ukupan globalni rizik vezan za omikron, novu varijantu od zabrinutosti, ocenjuje se kao veoma visok”, dodaje SZO.\nDo danas nije prijavljen nijedan smrtni slučaj povezan sa omikronom, a neophodna su dalja istraživanja kako bi se procenio potencijal tog soja da izbegne zaštitu imuniteta koja je posledica vakcina i prethodnih infekcija, navodi se u saopstenju.\n“Sve veći broj slučajeva može postaviti ogromne zahteve pred sisteme zdravstvene zaštite i može dovesti do povećanja morbiditeta i mortaliteta”, upozoravaju iz SZO.\nOva varijanta je prvi put prijavljena SZO 24. novembra iz Južne Afrike, gde su infekcije naglo porasle.\nOtada se proširila svetom, a novi slučajevi su pronađeni u Holandiji, Danskoj i Australiji, dok sve više zemalja uvodi ograničenja putovanja kako bi pokušale da se zaštite.\nSZO je u najnovijim smernicama ponovila da bi države trebalo da koriste „pristup zasnovan na riziku kako bi blagovremeno prilagodile mere u oblasti međunarodnih putovanja”, dodajući da će dalji saveti uslediti.\n„Prisustvo višestrukih mutacija šiljastog proteina u domenu koji se vezuje za receptor sugeriše da omikron može imati visoku verovatnoću od bekstva imunitetu i od zaštite zasnovane na antitelima”, kaže se u mišljenju SZO, i navodi da se više podataka očekuje u narednim nedeljama.\n“Očekuju se i slučajevi i infekcije kod vakcinisanih osoba, iako u malom i predvidljivom obimu, u odnosu na vrednosti efikasnosti vakcine”, poručuje SZO, a prenosi ruska agencija TAS S.


Utvrđen rebalans budžeta RS-a, veći za 1,9 posto – FENA-BIZ\nHome Finansije Utvrđen rebalans budžeta RS-a, veći za 1,9 posto\nUtvrđen rebalans budžeta RS-a, veći za 1,9 posto\nBANJA LUKA, 3. oktobra (FENA) – Vlada Republike Srpske (RS) utvrdila je danas Prijedlog rebalansa entitetskog budžeta za ovu godinu, u ukupnom iznosu tri milijarde i 316,6 miliona KM i veći je za 60,6 miliona KM ili 1,9 posto od usvojenog ovogodišnjeg budžeta.\n-Cilj usvajanja rebalansa je da se iz viška ostvarenih prihoda omogući realizacija kapitalnih investicija, kao i izmirenje obaveza u skladu sa važećim zakonskim propisima i dinamikom njihovog dospijeća – tvrdi se u saopćenju iz entitetske vlade.\nUkupni budžetski prihodi i primici za nefinansijsku imovinu planirani Prijedlogom rebalansa za 2019. godinu iznose dvije milijarde i 848,1 milion KM, što predstavlja uvećanje od 52,4 miliona KM, odnosno 1,9 posto u odnosu na planirani Budžet za 2019..\nNajznačajnija povećanja, u odnosu na plan budžeta, na prihodovnoj strani odnose se na prihode od doprinosa za penzijsko invalidsko osiguranje za 19 miliona KM, prihode od naknade za priređivanje igara na sreću za 10,4 miliona KM, od poreza na dobit za 9,8 miliona KM i prihode od poreza na dohodak za 7,2 miliona KM.\nOsim toga, došlo je do povećanja primitaka od naplate datih zajmova u iznosu 8,2 miliona KM.\nNa rashodovnoj strani rebalansa budžeta došlo je do povećanja na pozicijama ličnih primanja koja su uvećana za 7,3 miliona KM u odnosu na planirani Budžet, prvenstveno zbog povećanja naknada i plaća pojedinim kategorijama zaposlenih u policiji i pravosuđu.\nTakođer, rebalansom su uvećane i doznake po osnovu penzijskog osiguranja za 12 miliona KM u odnosu na planirani Budžet za 2019. godinu, zbog vanrednog usklađivanja i rasta penzija od dva posto u toku godine, a čija primjena je počela od 2. jula.\nIzdaci za nefinansijsku imovinu su uvećani za 16,7 miliona KM u odnosu na planirani budžet.\n-Uzimajući u obzir i uštede na pojedinim pozicijama u okviru ove grupe rashoda, obezbjeđena su sredstva za značajne kapitalne investicije. Prijedlogom rebalansa za 2019. godinu planiran je i budžetski suficit u iznosu 67,6 miliona KM – tvrdi se iz Vlade RS-a.


Gradonačelnik Saša Pavlov na Skupštini Naleda u Beogradu - Radio televizija Pančevo\n18. aprila 2019. 18. aprila 2019. 0595\nObraćajući se prisutnima , gradonačelnik Saša Pavlov je istakao da su lokalne samouprave prvo mesto na kojem se građani i privreda susreću s državom i nivo na kojem se primenjuje najveći deo zakona.\n“Zbog toga je upravo lokal najbolje mesto za testiranje uspešnosti primene propisa i kvaliteta usluge koju opštine pružaju građanima i privredi.To je prepoznao NALED još daleke 2007. kada je pokrenut program Certifikacije opština po meri privrede u Srbiji, koji je pet godina kasnije prerastao u regionalnu inicijativu i zajednički standard povoljnog poslovnog okruženja u jugoistočnoj Evropi. U razvoju ovog zajedničkog business-friendly odnosno BFC standarda učestvovalo je više od 20 institucija i 90 lokalnih samouprava iz Srbije, Hvratske, BIH, Makedonije i Crne Gore. Cilj BFC programa je unapređenje uslova poslovanja i usaglašavanja propisa u regionu, s obzirom na to da mnoga preduzeća i investitori vide zapadni Balkan kao jedno tržište” ocenio je Pavlov.\nZa nas na lokalu, kako je rekao gradonačelnik, ovo je veoma značajan program, jer nam daje plan rada i jasne smernice kako da popravimo kvalitet usluga i informacija koje nudimo privredi, i pomaže nam da uspostavimo efikasniju i transparentniju lokalnu administraciju.\n“U ovom trenutku u programu certifikacije učestvuje 23 opština i gradova iz Srbije: Pančevo, Leskovac, Sombor, Požarevac, Čačak, Novi Sad, Niš, Užice, Bor, Sremska Mitrovica, Šabac, Veliko Gradište, Kula, Ćuprija, Pećinci, Stara Pazova, Vrbas, Bačka Palanka, Raška, Velika Plana, Gornji Milanovac, Ruma, Inđija. Uskoro očekujemo da se u program uključe i Pirot, Kragujevac, Smederevo i Loznica.Pored toga što pomaže lokalnim samoupravama, ovaj program je skenirao poslovno okruženje i identifikovao najbolje prakse i rešenja koje zemlje u regionu mogu da razmene. Tako smo naučili da Makedonija ima odličan sistem za izdavanje elektronskih građevinskih dozvola i upis u katastar, ili da Hrvatska ima dobro rešenje za angažovanje sezonskih radnika. Malo je poznato, da je Srbija uz podršku NALED-a i donatora među kojima su EU, GIZ, USAID i GGF iskoristila i nadogradila upravo ta iskustva iz regiona kako bi uvela revoluciju u oblasti planiranja i izgradnje, upisa imovine i sezonskog rada” smatra Pavlov.\nPavlov je predstavio i plan BFC ciklusa unapređenja poslovnog okruženja:\n1) Kroz program certifikacije prvo skeniramo uslove poslovanja i testiramo kvalitet i primenu propisa na lokalu.\n2) Na analize se pripremaju preporuke za unapređenje poslovnog okruženja na nivou lokalnih samouprava i države.\n3) Na osnovu preporuka i identifikovanih najboljih praksi radi se na unapređuju propisa i njihovoj primeni\n4) izmene propisa se potom ugrađuju u BFC SEE standard i ponovo “spuštaju” na lokalni nivo kroz certifikaciju.\n“Tako imamo zatvoren krug za sprovođenje reformi. Kroz ovaj primer se jasno vidi koliko lokalni nivo može da ima veliku ulogu u razvoju reformi na nacionalnom nivou, ali i koliko je važno da sačuvamo i dodatno ojačamo jednu ovakvu regionalna platformu za razmenu najboljih plarski i usaglašavanje uslova poslovanja” zaključio je gradonačelnik Saša Pavlov.\nGRADONAČELNICA MITROVIĆ : Grad Vršac će izaći u susret prevarenim penzionerima\n“SNS će i u narednom periodu nastaviti putem prosperiteta” Nina Mitić: Neka nam je srećan rođendan naprednjaci\nNikola Toadjer 21. oktobra 2020. 21. oktobra 2020.


RCSU u Smederevu dobar domaćin prvoj realizaciji obuke Udruženja u 2017. godini16.01.2017.\nRegionalni centar za stručno usavršavanje zaposlenih u obrazovanju iz Smedereva angažovao je tim Udruženja za podršku vaspitanju i obrazovanju "ODSTAR" iz Šapca da 14. i 15. januara realizuje program "Ne možeš sve sam! - Kako izgraditi unutrašnju i spoljašnju mrežu podrške učeniku i nastavniku koji ima probem".\nOvaj novi susret bio je još jedna potvrda uspešnosti dosadašnje saradnje u kojoj su svi više nego zadovoljni - pre svega učesnici, a samim tim i organizator i realizatori.\nOvoga puta Organizator je obezbedio neverovatnu strukturu učesnika iz 17 osnovnih i 3 srednje škole sa područja Smedereva - grada.\nU grupi je bilo 12 nastavnika predmetne nastave, 11 stručnih saradnika, 4 direktora/pomoćnika direktora, i po 1 nastavnik razredne nastave, gimnazijski nastavnik i nastavnik stručnih predmeta mašinske struke.\nTo je za realizatore bila posebna prilika za obezbeđenje obimne i kvalitetne razmene, kao osnovne pretpostavke za uspešnu realizaciju programskih sadržaja na način koji karakteriše rad ove ekipe.\nPo pravilu, takav rad izuzetno odgovara svim onim učesnicima koji ne dolaze na stručno usaršavanje pre svoga zbog sticanja uverenja sa brojem bodova, već zbog potrebe za podrškom u situacijama kada ostaju sami u svakodnevnim problemima.\nEpilog dvodnevnog druženja realizatora sa već opisanom grupom je uspešna realizacija ovog programa obuke, dostojna premijere u 2017. godini.\nAko zavirite na stranice sajta u naredna 2-3 dana , pročitate, pogledate i čujete sve ono što se odnosi na ovu realizaciju, shvatićete zašto su (skoro) svi učesnici otišli zadovoljni iz Centra za stručno usavršavanje.\nRealizatori seminara su više nego zadovoljni i ponosni na učesnike, koji su bili najbolji u onim segmentima grupnog i individualnog rada koji su najvažniji - prepoznavanje puta kojim treba ići, od uočenih "znakova za uzbunu" do aktiviranja unutrašnje i spoljašnje mreže podrške učeniku ili nastavniku koji ima problem.\nSa prijatnim iščekivanjem očekuju se prve povratne informacije o primeni stečenog na obuci i o efektima te primene.\nPolazeći od aktuelnosti odabranih primera iz prakse učesnka, realizatori smatraju da se neće dugo čekati.


Izveštaj: Američki oružani sistemi podložni sajber-napadima\n► Izveštaj: Američki oružani sistemi podložni sajber-napadima\nProgrami oružja u odbrambenom sektoru SAD su podložni sajber-napadima, ali Pentagon sporo uvodi zaštitu tih sistema koji se sve više oslanjaju na računarske mreže i softver, piše u federalnom izveštaju, objavljenom u utorak.\nDržavna kancelarija za pitanja odgovornosti (GAO) je objavila da je Pentagon radio na tome da osigura bezbednost svojih mreža, ali tek odnedavno se više fokusira na sigurnost oružanih sistema. Revizija, sprovedena od septembra 2017. do oktobra 2018. godine, utvrdila je da postoje "sve veći izazovi u zaštiti oružanih sistema od sve sofisticiranijih sajber-pretnji".\nU jednom slučaju, piše u izveštaju da je "istražnom timu koji su činile dve osobe, bio potreban svega jedan sat da dobiju početni pristup jednom oružanom sistemu, a jedan dan da steknu potpunu kontrolu nad tim sistemom koji su testirali".\nNedostaci unutar sistema obuhvataju mogućnost aktiviranja ili dezaktiviranja oružja, uticanja na nišanjenje projektila, podešavaju količine kiseonika i manipulisanje onoga što rukovaoci oružja vide na ekranima računara.


Danil Medvedev neće prekinuti Novakov niz na prvom mjestu ATP liste, izgubio je u osmini finala Indijan Velsa od Grigora Dimitrova i propustio je šansu da od narednog ponedjeljka bude „broj 1“, što je mogla da mu donese titula na ovom turniru.\nUjedno, njegovim porazom, Novak je održao prednost i ima veliku šansu da 2021. godinu završi na prvoj poziciji, iako je igrao na malom broju turnira. Ipak, osvojio je tri Grend slema i igrao finale US Opena, a sljedeći cilj je da prevaziđe Pita Samprasa, sa kojim dijeli rekord – šest sezona je završio kao prvi, po uzoru na svog nekadašnjeg idola. Novak je bio najbolji na kraju 2011, 2012, 2014, 2015, 2018. i 2020. godine. Rafael Nadal ga prati kao petostruki „broj 1“ na kraju sezone, Rodžer Federer je četvrti i posljednji put bio na najvišem mjestu sada već davne 2007. godine, kada je imao 26 godina.\nTaj podatak dovoljno govori o dominaciji Novaka i poretku u tenisu otkada se on umiješao u rivalstvo Federer – Nadal. Mnogima je bilo impresivno što Federer uopšte igra u 34. godini, a Novak u ovoj fazi karijere osvaja tri od četiri Grend slema. Trenutno Španac i Švajcarac imaju probleme sa povredama, pa je Novaku konkurencija nova generacija tenisera, raznovrsna, ali bez izraženo dominantnih igrača sa kontinuitetom, koji mu staju uz rame. Uz Medvedeva, pariraju i povremeno do velikih finala dolaze Stefanos Cicipas, Aleksandar Zverev i Mateo Beretini, pa je na ATP listi situacija takva da mu prijeti samo Medvedev.\nNovak ima 11.633 boda, Rus 10.575, a Đoković je osigurao prvo mjesto do 22. novembra, čime će stići do 347. nedjelje na vrhu ATP liste. Medvedev će 8. novembra izgubiti oko 2.500 bodova zbog turnira u Parizu i Završnog mastersa u Londonu od prošle godine, a Novak će izgubiti tek 400. Takođe, ATP je promijenio pravila i za prvo mjesto na kraju sezone računaće se ATP trka sa bodovanjem u okviru kalendarske 2021. godine, a tu je Novak ispred Medvedeva, ima 8.370 bodova naspram 6.380 Danilovih.\nBiće odmoran i spreman Đoković za završnicu sezone, čeka ga Masters u Parizu od 1. do 7. novembra, a na ovom turniru rekorder je sa pet titula. Onda slijedi Završni turnir u Torinu, koji će se igrati od 14. novembra. U Italiji će osam najboljih tenisera odmjeriti snage, a za sada su učešće obezbijedili Đoković, Medvedev, Cicipas i Zverev. Uz borbu za očuvanje prvog mjesta, Novak ima priliku da obori još jedan rekord, ukoliko ne otkaže nastup u Parizu – ima 36 masters titula, rekord dijeli sa Rafaelom Nadalom i mogao bi da ga konačno prevaziđe po još jednom parametru.\nUz sve to, mogao bi opet da obuče dres Srbije na Dejvis Kupu koji se od 25. novembra igra u Insbruku. Srbija je u grupi sa Nemačkom i Austrijom, što je prilika da Đoković napadne drugu „salataru“ nakon prethodne koju je osvojio 2010. godine i koja je najavila njegov astronomski uzlet u 2011. godini, kada je i prvi put sezonu okončao na 1. mjestu ATP liste.\nSuštinski, sve zavisi od Novakove motivacije – ako dođe do finala Pariza, garantovano mu je 1. mjesto do januara i 353. nedjelje na „broju 1“, a titula u prijestonici Francuske mu osigurava 7. godinu na tronu jer bi kalendarski učinak u 2021. bio nedostižan za Medvedeva, čak i da Rus pobjedi na svim turnirima do kraja sezone.\nPrva mjesta na kraju godine od 2010.


ODRŽANA 22. SEDNICA OPŠTINSKOG VEĆA, USVOJEN PREDLOG ODLUKE ZA RASPISIVANJE KONKURSA ZA MEDIJE - Ćuprija.net\nODRŽANA 22. SEDNICA OPŠTINSKOG VEĆA, USVOJEN PREDLOG ODLUKE ZA RASPISIVANJE KONKURSA ZA MEDIJE\n03 Feb ODRŽANA 22. SEDNICA OPŠTINSKOG VEĆA, USVOJEN PREDLOG ODLUKE ZA RASPISIVANJE KONKURSA ZA MEDIJE\nPosted at 11:30h in Opštinske vesti\tby\tcuprija.net 0 Comments\nNa 22. sednici Opštinskog veća usvojen je predlog za raspisivanje Javnog poziva za učešće na konkursu za sufinansiranje projekata radi ostvarivanja javnog interesa u oblasti javnog informisanja u 2021. godini. Ukupan iznos sredstava namenjenih ovom konkursu iznosi 15.000.000 dinara.\nVećnici su razmatrali predlog Plana i programa rada Centra za socijalni rad „Ćuprija“ sa finansijskim planom za 2021 godinu. Za realizaciju dela aktivnosti Centra iz opštinskog budžeta u tekućoj godini biće izdvojeno 12.500.000 dinara.\nRazmatran je i predlog programa održavanja javne higijene PWW DOO Niš ogranak Ćuprija, Plan rada inspektora Odeljenja lokalne poreske administracije i Plan inspekcijskog nadzora inspektora za zaštitu životne sredine za 2021.godinu.\nNa dnevnom redu našle su se i teme finansijskih planova za tekuću godinu i to: MZ Senje i Paljane-Ivankovac za 2021.godinu kao i zaključak komisije za ocenu godišnjih i posebnih programa u oblasti sporta o usvajanju molbe nosioca programa Omladisnkog atletskog kluba „Morava“ Ćuprija i Gradskog streljačkog kluba „Ćuprija 1887“ Ćuprija.\nVećnici su na današnjoj sednici razmatrali više zaključaka Stručne komisije za ocenu godišnjih i posebnih programa u oblasti sporta i žalbu Živkovih Biljane iz Supske na rešenje Centra za socijalni rad „Ćuprija“.


Vreme - Seul – Pjongjang: Ekonomskih posledica neće biti\nVREME 1038, 25. novembar 2010. / MERIDIJANI\nSeul – Pjongjang:\nKakve će posledice na krhku svetsku ekonomiju ostaviti iznenadno bombardovanje južnokorejskog ostrva od strane Severne Koreje? Razmena vatre počela je nekoliko dana nakon što je svet saznao da Severna Koreja poseduje novo, moderno postrojenje za obogaćivanje uranijuma koje će proširiti nuklearne kapacitete Pjongjanga.\nOpasne igre Severnokorejaca odigravaju se u vreme užasne nervoze na globalnom tržištu zbog Irske. Analitičari su već počeli da predviđaju da će zbog postupaka Severne Koreje investitori biti primorani da povlače rizične kontrapoteze, koji bi mogli da dovedu do jačanja dolara (koji se još doživljava kao "siguran raj") i slabljenja valuta i akcija širom sveta. Sve što podriva glavnog pokretača svetskog ekonomskog rasta, Aziju, moglo bi da se ispostavi kao veliki, veliki problem u borbi protiv recesije. Međutim, ne bih bio previše zabrinut za svetsku ekonomiju zbog tenzija na Korejskom poluostrvu. Samovolja i nepredvidivost Kim Džong Ila u upotrebi vatrenog oružja sa neizvesnim ishodom može malo da uzdrma tržište, ali nije verovatno da će, po mom mišljenju, to ostaviti neke negativne posledice.\nIli nam bar tako istorija govori. Ekonomija Južne Koreje imala je najbolje performanse tokom prethodnih 50 godina, uvek praćene pretnjama iz Severne Koreje. U poslednje vreme rastuće tenzije dovele su do kratkotrajnog poremećaja na tržištu, ali ništa više. U martu je Severna Koreja potopila južnokorejski brod, ali nije nastala ni kratkoročna ni dugoročna šteta po ekonomiju Južne Koreje, a ni šireg istočnoazijskog regiona. Izgledi da će ekonomija Južne Koreje nastaviti da jača su veliki, i ne vidim kako bi Severna Koreja mogla da ih zaustavi. Isto važi i za ceo region Azije.\nOva analiza se zasniva na pretpostavci da razmena vatre između dve Koreje do koje je došlo danas (utorak), neće dovesti do potpunog rata. Ostaje da se vidi šta će se dešavati narednih dana, ali Seul nema nikakav interes da provokacije Severne Koreje pretvori u rat. Štaviše, Južna Koreja ima interes da obuzda namere Kima Il Džonga da uvuče ove dve zemlje u sukob upravo stoga što bi rat mogao ozbiljno da ugrozi ekonomski napredak. Obuzdavanje diktatora je sigurno frustrirajuće i zamorno za Seul, ali nije verovatno da će oni zbog današnjeg bombardovanja promeniti stav. Jedina prava žrtva u priči je Severna Koreja, koja održava svoju ekonomiju na nivou srednjeg veka.


RTCG - Radio Televizija Crne Gore - Nacionalni javni servis :: Društvo :: Crna Gora prvi put u izgradnji detektora u CERN-u\n29. 11. 2019. 15:55 >> 15:54 0\nUSPJEH NAUČNIKA SA UCG\nBord naučne kolabracije RD50 (Radiation hard semiconductor devices for very high luminosity colliders) u čijem je sastavu više od 60 institucija širom svijeta, sa sjedištem u CERN-u, jednoglasno je podržao aplikaciju naučnika sa Univerziteta Crne Gore.\nPrvi put u istoriji Crne Gore, naučnici iz naše zemlje će kao nacionalni tim učestvovati u razvoju silicijumovih detektora za trenutne i buduće hadronske sudarače. Grupa naučnika sa UCG će biti uključena u razvoj state-of-the-art senzora neopodnih za nadogradnju detektora na eksperimentima ATLAS i CMS.\nKako ističu u Ministarstvu nauke, učešćem u radu kolaboracije RD50, naučnici iz Crne Gore neće samo raditi na analizi izmjerenih podataka pomoću detektora koji su postavljeni u CERN-u, već će aktivno učestvovati i u izgradnji novih hadronskih sudarača.\nProfesorica fizike i međunarodni ekspert u fizici elementarnih čestica i inženjeringu detektora, prof. dr Gordana Laštovicka-Medin, je 18. novembra u okviru radnog sastanka naučne kolaboracije RD50 sa sjedištem u CERN-u, prezentovala grupu naučnika sa Univerziteta Crne Gore kojom ona koordinira, kao i program grupe.


RTCG - Radio Televizija Crne Gore - Nacionalni javni servis :: Politika :: Skupština Kosova vanredno o granici\nDANAS SJEDNICA 22. 02. 2018. 07:43 >> 08:28 9\nSkupština Kosova vanredno o granici\nPredsjedništvo Skupštine Kosova odlučilo je da prihvati zahtjev Vlade i da za danas u 11 sati zakaže vanrednu plenarnu sjednicu parlamenta, na kojoj će se razmotriti Predlog Zakona o ratifikaciji sporazuma o demarkaciji granične linije s Crnom Gorom.\nPored Zakona o ratifikaciji, poslanicima su dostavljeni zajednička izjava predsjednika Crne Gore i Kosova, Filipa Vujanovića i Hašima Tačija, i izvještaj komisije Špetima Buličija, koju je formirala Vlada Kosova.\nPo informacijama za sada je sigurno da će za predlog zakona glasati poslanici vladajuće koalicije, sem Srpske liste, poslanici Demokratskog savez.\nJoš nije izvjesno da li će za zakon glasati Srpska lista čiju su poslanici danas imali sastanak sa šeficom kancelarije EU na Kosovu Natalijom Apostolovom, upravo o demarkaciji.\nPoslanici Samoopredjeljenja su najavili da će glasati protiv.\nPoslanik Samoopredjeljenja Visar Imeri je rekao da poslanici iz njegove stranka neće glasati za demarkaciju, i da se zajedničkom izjavom predsjednika Kosova i Crne Gore Hašima Tačija i Filipa Vujanovića "narod laže" da će biti poboljšanja u aktuelnom sporazumu, potpisanom 26. avgusta prošle godine u Beču.\nPoslanica Alijanse za budućnost Kosova Time Kadrijaj je ocijenila da nije bilo lako da Crna Gora potpiše izjavu o korekcijama granice.\n"Da je ovaj sporazum došao bez tih dokumenata, izjave i izvještaja komisije (Špetima) Bulićija, mi bismo bili protiv. Ovako je urađen dobar posao koji treba podržati", rekla je Kadrijaj.\nEljmi Rečica iz Demokratske partije Kosova je ocijenio da zajednička izjave predsjednika Kosova i Crne Gore nudi mogućnost korekcija sporazuma i da omogućava da se glasa za njegovo usvajanje.\nPredsjednik Skupštine Kosova Kadri Veselji je danas izjavio da će Kosovo ostvariti svoje obaveze, i da će, pored demarkacije granice s Crnom Gorom, vrlo brzo biti i demarkacije granice sa Srbijom.\nPredsjedništvo Skupštine Kosova bi treba da danas popodne razmotri zahtjev Vlade Kosova da Skupština sjutra na vanrednoj sjednici razmotri predlog Zakona o ratifikaciji sporazuma o demarkaciji granične linije s Crnom Gorom.


Obaveštajci ne isključuju nasilje nakon proglašenja nezavisnosti Kosova\nMedjuetničko nasilje koje bi izazvalo reakciju snaga NATO-a, moguće je kad Kosovo proglasi nezavisnost, a svako nasilje moglo bi da se prelije i preko granie u susedne zemlje. Ta ocena čula se u utorak, na pretresu pred Odborom za oružane snage Predstavničkog doma Kongresa.\n«Cenimo da će Balkan biti nemiran i tokom 2008. jer nastojanja Kosova da stekne nezavisnost od Srbije doživljavaju kulminaciju, dok se medju nacionalni odnosi u Bosni pogoršavaju».\nTo je, između ostalog, svedočeći pred Odborom za oružane snage Predstavničkog doma, saopštio Tomas Fingar, zamenik direktora kancelarije šefa nacionalne obaveštajne službe.\nFingar je ocenio da bi najava kosovskih lidera da će proglasiti nezavisnost mogla da izazove konfrontaciju da Srbima sa severa Kosova koji odbacuju tu ideju, kao i izvesne mere odmazde od strane Beograda. S druge strane, odlaganje nezavisnosti, po njegovim rečima, moglo bi da izazove nasilan odgovor ogorčenih albanskih ekstremista na Kosovu.\n«Medjuetničko nasilje koje bi izazvalo reakciju snaga NATO-a, moguće je kad Kosovo proglasi nezavisnost, a svako nasilje moglo bi da se prelije i preko granice u susedne zemlje. Medjutim, status Kosova je rešen, albanska manjina u Makedoniji i južnoj Srbiji će verovatno nastaviti da vrši pritisak za veću autonomiju, dok će albanski ekstremisti pokušati da iskoriste nezadovoljstvo javnosti i upotrebe nasilje u malom obimu kako bi stekli podršku za ujedinjenje sa Kosovom», kazao je Fingar.\nOn je prenio da srpski funkcioneri odbaciju mogućnost vojne intervencije na Kosovu, ali da su upozorili na političke i ekonomske odgovore koji će «verovatno osnažiti kosovske Srbe da odbace nezavisnost Kosova i omesti ekonomski razvoj na Kosovu».\nFingar je i nerešene konflikte u seperatističkim regijama Abhaziji i Južnoj Osetiji doveo u vezu sa Kosovom rekavši da ćei dalje biti potencijalna žarišta, čak i ako Rusija odgovarajući na priznavanje Kosova od strane Zapada – ne ispoštuje svoju implicitnu pretnju da će priznati nezavisnost te dve regije».\nGovoreći o prilikama u BiH, Fingar je skrenuo pažnju na fundamentalne razlike izmedju bošnjačkih i lidera bosanskih Srba u vezi sa strukturom multietničke države ističući da su te razlike uz oštru retoriku prošle godine osujetile većinu reformi neophodnih da se Bosna na putu stabilizacije približi Evropskoj uniji i NATO-u.\nFingar je još kazao i da bi prisustvo medjunarodne zajednice u Bosni trebalo da bude još smanjeno tokom 2008. godine.\n«Cenimo da je verovatnoća medjuetničkog nasilja niska, sem ako Republika Srpska ne počne da stremi nezavisnosti. Svako nasilje bi predstavljalo i pritisak na američke i NATO snage u regionu da pomognu (da se ono zaustavi)», kazao je Fingar.


Vučić o vrsnom srpskom matematičaru: Daću sve od sebe da vratim profesora Radenovića - Naši u svetu\nVučić o vrsnom srpskom matematičaru: Daću sve od sebe da vratim profesora Radenovića\nObjavljeno 21/08/19 u 09:30\nOn je, za TV Prva, rekao da mu je sada briga kako da vrati prof. Radenovića, koji inače spada u grupu najcitiranijih matematičara sveta, a zbog toga što više naučne radove ne potpisuje za Univerzitet u Beogradu, on je pao na Šangajskoj listi za 100 mesta.\n“To je čovek kojeg je Tomislav Nikolić svojevremeno odlikovao na ponos naše države, a ja ću dati sve od sebe da za godinu dana, kada isteknu svi ti ugovori da ga vratim i da potpisuje sve svoje naučne radove za Srbiju. On je rekao najtačnije šta su problemi našeg društva”, naveo je Vučić.\nAleksandar VučićPredsednik SrbijeProfesorStojan Radenović\n“Mnogo manje nego u martu”: Evo koliko ljudi je ovih dana ušlo u Srbiju\n“Vaš povratak je jedna od najlepših vesti za Srbiju”: Vučić ugostio…\nNa Spomen-groblju oslobodilaca Beograda upaljena “Večna vatra”, Lavrov…\nVučić: Vakcina stiže u Srbiju pre kraja godine


Gamer: Magazin od igrača za igrače » Oprema Oprema – Page 16 – Gamer: Magazin od igrača za igrače\nKompanija Logitech je 3. decembra isporučila svog milijarditog misa! Jos od prvog klika Logitech P4 miša, 1982., miševi ove kompanije imaju nezamenjivu ulogu u covekovom dozivljaju digitalnog sveta. Logitech isporučio milijarditog…\nNova Alienware gaming zverka\nAlienware je lansirao potpuno novu igračku konfiguraciju pod imenom Area-51 ALX X-58 koju pokreće najnoviji Intelov Core i7 Extreme procesor. Nova Alienware gaming zverka was last modified: November 19th, 2008…\niPhone igračka platforma\nVeče uz YouTube\nPotvrđeno je kako se YouTube pokušava povezati s velikim filmskim kompanijama kako bi milionima korisnika omogućio besplatno gledanje filmova.\nLogitech predstavio diNovo tastaturu za Mac računare\nKompanija Logitech je danas predstavila najnoviji dodatak nagrađivanoj diNovo liniji tastatura – Logitech diNovo Mac Edition tastaturu. Logitech predstavio diNovo tastaturu za Mac računare was last modified: November 11th, 2008…


17.01.2022 u 12:42\nDugovi i „doboš”\nNiš – Duže od dve decenije traje neuspešna borba radnika ugašenih ili prodatih velikih niških fabrika i preduzeća da naplate zaostale lične dohotke. Od dvadesetak hiljada bivših radnika u Elektronskoj, Mašinskoj i industrijama gume i tekstila, fabrikama aluminijumskih i hemijskih proizvoda, betona i pumpi, kao i građevinskim i poljoprivredno-industrijskim kombinatima, tek mali broj je u tome uspeo. Početkom ove godine, u slučaju niške fabrike za proizvodnju pumpi „Jastrebac”, primenjen je model koji se u prošlosti pokazao iole uspešnim. A to je – prodaja imovine fabrika i preduzeća u kojima su oštećeni radili, kako bi se od dobijenog novca namirili dugovi prema nekadašnjim zaposlenima. Oglašena je prodaja objekata „Jastrepca” u Nišu, poslovnog prostora u Sarajevu, ponešto od\n17.01.2022 u 10:22\nU Nišu većina birača protiv promene Ustava\nNIŠ – Prema prvim preliminarnim rezultatima juče održanog referenduma za promenu Ustava u delu pravosuđa, izjasnilo se 45,98 odsto građana Niša, a protiv 53,28 odsto, pokazuju podaci gradske izborne komisije u tom gradu. Nevažećih listića bilo je 0,72 odsto. Ovi rezultati, dobijeni su obradom rezultata sa 175 biračkih mesta od ukupno 176, prenela je Beta. Prema podacima izborne komisije, u Nišu je glasalo 26,02 odsto građana upisanih u birački spisak, odnosno od upisanih 231.192 birača glasalo je njih 60.161.\nU Nišu otkazan organizovan doček Nove godine po julijanskom kalendaru\nNIŠ – U Nišu neće biti organizovanog dočeka Srpske nove godine pošto je odlukom Gradskog štaba za vanredne situacije otkazan koncert pevačice Anđeline Vujović, koji je bio zakazan za 13. januar. U saopštenju je navedeno da je koncert otkazan zbog nepovoljne epidemiološke situacije izazvane koronavirusom. Termin održavanja koncerta, kazali su u Gradskom štabu, biće naknadno saopšten, javlja Beta. Koncert pevačice čije je umetničko ime Angelina organizovala je Gradska opština Medijana i za tu namenu je iz opštinskog budžeta izdvojeno 15.000 evra. Broj obolelih od koronavirusa u Nišu poslednjih dana ubrzano raste i prema podacima niškog Doma zdravlja virus je u prethodna dva dana bio potvrđen kod 687 pacijenata.\nGradonačelnica Niša Dragana Sotirovski najavila je danas da će sportskim klubovima u Nišu na ime pomoći, biti uplaćeno 200 miliona dinara iz državnog budžeta. Ona je kazala da će novac dobiti oko 70 niških klubova koji imaju takmičarske rezultate, a odluku o tome ko će koliko para dobiti doneće Gradsko veće. „Zatražila sam minulog vikenda pomoć od predsednika Srbije Aleksandra Vučića s obzirom na to da smo prošle godine zbog teške finansijske situacije pomoć smanjili na 200 miliona, sa 400 miliona dinara koliko je iznosila u 2020. godini”, rekla je gradonačelnica na konferenciji za novinare. Ona je kazala da je Vučić dao „zeleno svetlo” Ministarstvu finansija da Nišu uplati još 200 miliona dinara iz tekuće budžetske rezerve i dodala da će novac u toku dana biti uplaćen u budžet\n24.12.2021 u 22:09\nNIŠ – Pripadnici Ministarstva unutrašnjih poslova, Sektora unutrašnje kontrole, po nalogu Višeg javnog tužilaštva u Nišu uhapsili su pomoćnika komandanta Odreda Žandarmerije u Nišu V. I. (1979) zbog postojanja osnova sumnje da je izvršio krivično delo nedozvoljena proizvodnja, držanje, nošenje i promet oružja i eksplozivnih materija. Policijski službenici Sektora unutrašnje kontrole su, po naredbama Osnovnog suda u Nišu i Osnovnog suda u Aleksincu, izvršili pretres stana i službene prostorije koju osumnjičeni koristi u Nišu i pronašli više od 5.400 komada municije različitog kalibra, pet tromblonskih trenutnih mina, osam šok bombi, ručnu bombu i pištolj na kojem je izbrisan serijski broj, preneo je Tanjug. Osumnjičenom je određeno zadržavanje do 48 časova i on će, uz krivičnu\n24.12.2021 u 13:02\nMinistarstvo privrede u ime Vlade Republike Srbije, kompanija NIS i HIP Petrohemija potpisali su danas Ugovor o strateškom partnerstvu. Ovim Ugovorom NIS će povećati vlasnički udeo u HIP Petrohemiji sa dosadašnjih 20,86% na 90% akcija uz obavezu novčane dokapitalizacije u visini od 150 miliona evra i izgradnje postrojenja za proizvodnju polipropilena kapaciteta od najmanje 140.000 tona godišnje u roku od šest godina. Ugovor su u Ministarstvu privrede Republike Srbije potpisali Anđelka Atanasković, ministarka privrede Srbije, Kiril Tjurdenjev, generalni direktor NIS-a i Velimir Unković, generalni direktor HIP Petrohemija. Strategija daljeg razvoja HIP Petrohemije zasnivaće se na modernizaciji osnovnih proizvodnih kapaciteta i izgradnji novih postrojenja, zatim na povećanju energetske\n23.12.2021 u 15:57\nKup Radivoja Koraća 2022. godine u Nišu\nZavršnica košarkaškog Kupa Radivoja Koraća će se 2022. godine igrati u Nišu. Odluka je doneta u „Kući košarke” u Beogradu gde je održana 23. sednica Upravnog odbora Košarkaškog saveza Srbije. Završnica takmičenja za „Žućkovu levicu” se vraća u Niš, nakon što je prošle sezone domaćin turnira bio Novi Sad, javlja Tanjug. Branilac trofeja je Crvena zvezda koja je u finalu savladala Megu 73:60.\n23.12.2021 u 14:53\nMaksimalne plate niškim direktorima 135.000 dinara\nNiš – U narednoj 2022. godini radnici Javnog komunalnog preduzeća „Medijana” u Nišu dobiće novu opremu koja će zaposlenima olakšati rad i poslovanje. Istovremeno odlučeno je da zaposlenima u ovoj niškoj komunalnoj firmi, koje brine o čistoći i higijeni u gradu, a koji rade najteže terenske poslove zarada će biti uvećana za 11 odsto. Ovo je saopšteno juče, posle potpisivanja novog kolektivnog ugovora u JKP „Medijana”, koji su potpisali direktor ovog preduzeća Ivan Mihajlović, gradonačelnica Niša Dragana Sotirovski i predstavnici sindikalne organizacije u firmi. U ovom niškom komunalnom preduzeću postoji šest sindikalnih organizacije, koje su, jedinstveno, prošlog leta najavljivale štrajk u slučaju da se koklektivni ugovor ne promeni. Paralelno s tim zahtevali su da im se zarade\n22.12.2021 u 11:42\nUpravnik i vaspitač zatvora u Nišu uhapšeni zbog sumnje da su primali mito\nPolicija je po nalogu Tužilaštva za organizovani kriminal uhapsila D.P, upravnika Kazneno-popravnog zavoda (KPZ) u Nišu i još dve osobe zbog sumnje da su od osuđenika uzimali po 5.000 evra kako bi im obezbedili uslovni otpust, saopšteno je danas. U akciji u kojoj su učestvovali i pripadnici Bezbednosno-informativne agencije (BIA) uhapšeni su S.M, vaspitač u niškom zatvoru i H.J, a svi su osumnjičeni da su tokom godine tražili osuđenike koji izdržavaju kaznu u tom zatvoru, a ispunili su zakonski uslov za podnošenje zahteva za uslovni otpust, za šta su naplaćivali 5.000 evra, prenosi Beta. „Nakon prijema novca sačinio bi se izveštaj, na osnovu kojih bi se predstavnici KPZ Niš pozitivno izjasnili pred nadležnim sudovima u cilju dobijanja otpusta”, saopšteno je iz Tužilaštva za\n21.12.2021 u 17:17\nEr Srbija od januara leti sa niškog i kraljevačkog aerodroma\nEr Srbija će od 4. januara 2022. godine uspostaviti liniju od javnog interesa sa aerodroma Konstantin Veliki u Nišu i aerodroma Morava u Kraljevu, saopštila je danas ta kompanija. Srpska nacionalna avio-kompanija će saobraćati na redovnim linijama između Niša i Beograda, Istanbula, Frankfurta (Han), Kelna i Ljubljane, dok će iz Kraljeva obavljati letove do Istanbula. Te destinacije će biti povezane dva puta nedeljno, sa izuzetkom linije Beograd-Niš, na kojoj će se obavljati četiri nedeljna leta. Avio-karte su u prodaji. Pored toga, tokom letnje sezone obavljaće se sezonski letovi na linijama Niš-Tivat i Niš-Atina, kao i Kraljevo-Solun i Kraljevo-Tivat. Er Srbija će na novim linijama leteti do 31. decembra 2023. godine, na osnovu rezultata tendera za obavljanje usluga vazdušnog


Položaj nacionalnih manjina u društvu i njihova prisutnost u medijskoj javnosti nose iste, slične, ali i neke specifične karakteristike u zemljama tranzicije, odnosno zemljama nastalim iz bivše Jugoslavije (u ovom projektu BiH, Srbija, Crna Gora i Makedonija). Prva zajednička karakteristika jesu društveni preokreti poslije propasti ideološkog koncepta društva zasnovanog na jednopartijskom sistemu. Raspad socijalističke Jugoslavije, ratovi, ulazak u društvo političkog pluralizma i vladavine evropskih građanskih standarda otkrili su u novom svjetlu i mnoga pitanja statusa i položaja naroda i nacionalnih manjina u novom ustrojstvu država, a otvorili i nova, često kontroverzna pitanja međunacionalnih odnosa.\nIako su četiri države koje participiraju u ovom projektu bile dio nekadašnje Socijalističke Federativne Republike Jugoslavije (SFRJ) i imaju niz zajedničkih istorijskih, kulturoloških političkih, tranzicijsko-finansijskih i medijskih karakteristika, na polju nacionalnih manjina situacija je dijametralno različita. Jedan od osnovnih razloga je velika razlika u procentu učešća manjina u stanovništvu ovih država – od Bosne i Hercegovine, gdje ih ima oko 2% (ne uključujući Bosance), do Makedonije, u kojoj nacionalne manjine participiraju sa oko trećinom stanovništva. Posebno zanimljiva je situacija u Crnoj Gori, gdje, ako ne računamo Srbe, onih koji su izjasnili kao Crnogorci ima samo 44%.\nIstraživački tim RRPP, Novi Sad, novembar 2013.\nTekst je dostupan samo u pdf verziji


K. Kovač | 16. avg 2018.\nPrivredni sud u Beogradu dostavio je Rešenje o usvajanju Unapred pripremljenog plana reorganizacije (UPPR) Kompanije „Novosti“, čime je obustavljen stečaj ove medijske kuće, saznaje Udruženje novinara Srbije (UNS).\nPoverioci na rešenje Privrednog suda, usvojenog 6. jula ove godine, imaju pravo žalbe Privrednom apelacionom sudu u Beogradu, u roku od 15 dana od dana uručenja Rešenja. Kako UNS saznaje, dugovi Kompanije „Novosti“ prema 263 poverilaca sa kamatama iznose oko 1,5 milijardi dinara.\nRešenjem Privrednog suda u koje je UNS imao uvid predviđen je otpis kamata i mogućnost da najveći poverioci potraživanja pretvore u kapital „Novosti“.\nNajvećim poveriocima dug će biti namiren u 120 mesečnih rata, sa početkom otplate odloženim za dve godine, bez kamate i valutne klauzule.\nPodsetimo, račun Kompanije „Novosti“ blokiran je 12. jula prošle godine, zbog „duga iz 2009. godine, kada nisu podmirene obaveze prema državi, doprinosi za poreze i zarade u visini 103 miliona i 25 miliona za neplaćeni PDV“.\n„Sa kamatama to je 284 miliona dinara“, navele su tada „Novosti“.\nBlokada računa Kompanije „Novosti“ danas, kako stoji na sajtu Narodne banke Srbije, iznosi 506.331.080,44 dinara.\nRačun će biti odblokiran kada Rešenje Privrednog suda postane pravosnažno.\nPonovo odložena sednica Nadzornog odbora Kompanije „Novosti“\nPrivredni sud Večernje novosti Vlasništvo Večernjih novosti\n← Obradović: Nismo zadovoljni načinom na koji se Vlada odnosi prema medijima, bez obzira na dijalog\nFilmovi o novinarima i za novinare →


Ćele kula među najboljim turističkim atrakcijama u Srbiji - TU Magazin\nĆele kula među najboljim turističkim atrakcijama u Srbiji\nBy redakcija on\t May 21, 2018 DOGAĐANJA, SRBIJA, TURIZAM\nNarodni muzej “ĆeleKula” u Nišu je osvojio je priznanje NAJBOLjIH 99 U SRBIJI u kategoriji Muzeji, kulturno istorijski spomenici , manifestacije i prirodne atrakcije na konkursu Ministarstva trgovine, turizma i telekomunikacije.\nPartner u ovoj akciji ministarstva bilo je Udruženje Srbija koju volim, a samo neki od saradnika su Turistička organizacija Srbije, Turistička organizacija Vojvodine, Turistička organizacija Beograda i Privredna komora Srbije.\nĆele kula je najposećeniji objekat Narodnog muzeja Niš koji svake godine beleži više od 40.000 posetilaca. Ovo priznanje je način da se potvrdi izuzetna vrednost i značaj ovog muzeja, kako za sam grad Niš, tako i za Srbiju.\nOvaj muzej, impozantan i jedinstven objekat u svetu, prošle godine je posetilo skoro 50.000 turista, što jasno govori o potencijalu ovog kulturno-istorijskog spomenika.